
ÎN 3 ARIA „REGELE CAROL IL” II 


CPT.-COMANDOR 


, 


P. C. FUNDĂŢEANU 


Au apărut 


M. CONSTANTIN-WEYER 


1. F. ROUQUETTE 
ALAIN GERBAULT 


COLONEL T. E. LAWRENCE 


RENE BAZIN 


MIHAI SADOVEANU 
C. ARDELEANU 
R. P. HUC 


HOMER 

JAKOB WASSERA 
H. M. STANLEY 
R, P. HUC 

P. YEATS-BROWN 
JAKOB WASSERM 
DEAN FARRAR 

R. P. HUC 

L F. ROUQUETTE 


M. C. WEYER 


Au apărut 


Ing. I. ORBONAŞ 


H, STAHL şi DAMIAN 


P. BOGDAN 


A. L. BRĂTESCU-VOINEŞTI 


Au apărut 


ELENA GENERAL 
PERTICARI DAVILA 


E. DVOICENCO 
EM. BUCUŢA 


FUNDAŢIA PENTRU LITERA! 
ŞI ARTĂ „REGELE CAROJ 


BIBLIOTECA „DOCUMENTARĂ“ 


V! 


Libertatea mărilorşiprizele mari. 


BIBLIOTECA „ENERGIA* „Y 


Cavelier de la Salle traduca. din 
limba franceză de Puul 1. PRODAN 

În căutarea fericirei traducere din 
limba franceză de E. FLĂMÂNDA 
Singur, străbătând Atlanticul tragr- 
cere din limba franceză de A. VIANU 
Revolta în deşert traducere din lim 
engleză de Mircea ELIADE, cu o hartă 
Pustnicul din Sahara. Viaţa părinte 


Charles de Foucauld traducere din. in 
franceză de Alexandru HODOŞ 


Viaţa lui Ştefan cel Mare (Ediţie 1. 
Domnul Tudor (Ediţia a I-a) | 
„_Desconerirea. Pihatialuni—=—— juc 


BIBL. CENTR, UNIV. 


x, 
pi “ ] dl] 
„M. EMINESCU” IAŞ P. 
E 
ance-. 
i genă 
la 


wauuctere ain limba engleză de W. gi _..: 


In Tartaria traducere din limba fr - 
de Victor STOE 


Împărăţia tăcerii albe tradv > 
limba franceză de LUCIA DEMI 


Trecutul Domnului Monge * 
din limba franceză de RADU Bu: 


BIBLIOTECA „INFORMATIVĂ“ 


Manual de atelier mecani: 


Manual de paleografie slavo-ro::. 
Tratat de pescuit 


Amintirile Colonelului Lăe»s: an, 
publicate de Radu CRUTZESCU 


Din viața şi coresponde'ta lu: 
Carol Davila 

Inceputurile literareale lui B. P.Hasu 2 
Duiliu Zamfirescu şi Titu Maiorescu 
în scrisori (1884—1910) 


| 


SA TRAS DIN ACEASTĂ CARTE 
PE HÂRTIE LUX 26 DE EXEM- 
PLARE NEPUSE ÎN COMERȚ 
NUMEROTATE DELA 1 LA 26. 

POEȚII TINERI 
BUCOVINENIY, 


ANTOLOGIE PUBLICATĂ CU UN CUVÂNT INTRODUCTIV 


“MIRCEA STREINUL 


ŞI CU 14 PORTRETE ÎN PENIȚĂ 
DE | 
RUDOLF RYBICZKA 


N eee, 


BUCUREŞTI 
FUNDAȚIA PENTRU LITERATURĂ ȘI ARTĂ „REGELE CAROL 114 
39, Bulevardul Lascar Catargi, 39 
1938 


Domnului Profesor 
DRAGOŞ PROTOPOPESCU 


această mărturie de fagi şi stele 
ale unei Bucovine 
pe care o iubeşte 
şi care-l iubeşte. 


CÂTEVA CUVINTE LĂMURITOARE 


Dacă Bucovina n'a cunoscut până decurând mari mo- 
mente literare, marile momente culturale m'au lipsit în 
provincia, pe care Austria a stăpânit-o până în anul 1978, 

Ardeleanul Aron Pumnul, frații Hurmuzachi, loan 
Sbiera și atâția alții au imprimat Bucovinei înstrăinate 
o puternică pecete de culturalitate românească, în cadrele 
căreia a început să crească, timid, o literatură menită nu 
atât să satisfacă pretențiile estetice ale cititorilor, cât să 
întărească în sufletul lor conștiința națională, necesară în 
lupta de fiecare zi împotriva unei despotice dominații 
străine, : 

Cu puţin înainte de răsboiul mondial, a apărut la Cer- 
năuți « Junimea literară», revistă pe care regretatul 
Gheorghe Tofan, un destoinic publicist, a pus-o sub sem- 
nul copleșitoarei personalităţi a profesorului N. Iorga. 
« Junimea literară» a adunat în paginile ei aproape toți 
scriitorii bucovineni, cei mai importanţi fiind regretaţii 
Iorgu G. Toma, Nicu Dracea și Constantin Berariu, la 
cari se adaogă G. Rotică, Leca şi Victor Morariu — cu- 
noscuți şi publicului din Vechiul Regat, primul prin poezie, 
ceilalți doi prin lucrările de specialitate. 


=) MINCEA STREINUL: 


După răsboiul mondial, tineretul literar, crescut acu la 
altă școală decât cea germană, face, încă de pe băncile 
şcolilor, modeste încercări de afirmare. Astfel, la Rădăuţi 
apare revista « Muguri», condusă de poetul Mihai Ho- 
rodnic 1) şi la care au lucrat mai ales Ion Roşca ?), Ionel . 
Negură și Teodor C. Grossu 5), iar la Cernăuți Barbu 
Slușanschi « fondează o societate literară în scop de studii 
estetice și perfecționare artistică » 4). La liceul « Aron 
Pumnul » din capitala Bucovinei, Neculai Roșca, basara- 
beanul Teodor Plop 5) şi Neculai Pavel, întruniţi de Mircea 
Streinul, editează « Caietul celor 4», care, însă, nu apare 
decât într'un singur număr — și acela fără permisiunea 
direcțiunii . . E 

In 1931, Mircea Streinul fondează, împreună cu Ion 
Roșca, Gh. Antonovici, George Drumur și Neculai Pavel, 
« gruparea Iconar », care-și propune să afirme în literatura 
bucovineană noui forme de artă. Grupării i se adaogă 
până în 193:4: Teofil Lianu, Neculai Roșca, Ghedeon Coca, 
Aspazia Munte, Nela Ropceanu, Procopie Milişte, Cri- 
stofor Vitencu, George Nimigeanu, Mihai Cazacu şi alți 


1) Mihai Horodnic a fost primul poet modern al Bucovinei. Deși 
mort — printr'un stupid accident — la o vârstă când alții abia incep 
să citească mai cu temeiu, el a lăsat numeroase poeme, pe cari Ionel 
Negură şi Vasile 1. Posteucă le-au tipărit în parte într'un volum oma- 
gial, apărut la Cernăuţi în 1936, 

2) Jon Roșca, născut în 1905, a murit la 3 Octombrie 1933, În 
urma unei boli, care n'a putut fi diagnosticată. 

*) Iulian Vesper de mai târziu. 

«) Conf. « Junimea literară», anul XXI, Nr. 7—I12, Iulie—De- 
cembrie 1932. 

5) Tudor Ulmanu de mai târziu. 


L 

Zbacovineni, iar din vechiul Regat: Victor Măgură, Theo- 
| E der Dragomirescu. Din Ardeal vin adeziunile regretatului 


gri 


IN. Cantonieru şi ale. tinerilor Aurel Marin, Nicolae S. 
“= Ursu, George Popa şi IN. Mirza. 
| Aproape toţi aceştia colaborează la « Junimea literară » 


I 
i 
d Constantin, Panait Nicolae, Ovid Caledoniu și Theo- 
d 
N 


pop 


- i 2. ad 
„şi «Glasul Bucovinei ». 
e = 
= Intre timp, apar numeroase reviste: « Indrumarea » (Ar- 


E: 


== cadie Cerneanu), « Orion »!) (E. Ar. Zaharia și Aurel 
“““Putneanu), «Pana literară » (Ionel Creţianu, Filaret 

Ozar şi Teofil Lianu),—la Rădăuţi; « Crai-Nou » 

(Teofil Lianu), «Plai» (Aspazia Munte şi Neculai 
Pavel), « Izvodiri » (George Stratoiu, Mihai Verbovschi 
şi Teofil Lianu), « Fişier » (E. Ar. Zaharia), «Flanc» 
(Teoţil Lianu), « Argonaut » (Mircea Streinul şi E. Ar. 
Zaharia), « In preajma gândului » și altele, însă prea incon- 
sistente, la Cernăuţi, iar la Siret un grup de intelec- 
tuali editează « Freamătul literar ». 

In 1933, Mircea Streinul şi Iulian Vesper înființează 
«colecţia Iconar », care, ulterior, se transformă în editură. 
Aici, la « Iconar», au apărut circa 30 de plachete şi volume, 
dintre cari unele au atras imediat atenția criticei din 
București. | 

In 1935, Liviu Rusu înființează sub directivele profe- 
sorului Traian Brăileanu revista « Iconar », unde militează 
Barbu Slușanschi, George Drumur, Ionel Ţurcan, George 
Macrin, Leon Țopa, Claudiu Usatiuc, Vasile 1. Posteucă, 


1) Mutat la Bucureşti şi trecut sub direcția lui Em. Gorescu, 
« Orion s-ul nu mai apare decât într'un singur număr, 


——.——._— pp ... 

Ionel Negură, pictorii Rudolf Rybiczka, Vasile Ștefan şi 
alții, Activitatea editurii continuă şi ea, tipărindu-i pe 
Aurel Marin, George Drumur, Mircea Streinul şi com- 
pozitorul Paul Constantinescu, autorul « Suitei cătăneşti ». 

In prezent, mai apare și revista « Țara Şipeniţului », 
condusă de Pompeiu Atanasiu, Cicerone Mucenic şi Const. 
Iacob, unde se publică multe pagini de literatură bună. 

In poezia arboroseană s'au afirmat în special Iulian 
Vesper, George Drumur, N. Tcaciuc-Albu, care, deși din 
vechea generație, a adoptat în largă măsură forme poetice 
evoluate, Teofil .Lianu, E. Ar. Zaharia, Neculai Roșca, 
Ghedeon Coca, Vasile 1. Posteucă, Aspazia Munte, Gh. 
Antonovici şi Traian Chelariu, — cunoscuţi, toți, şi în 
publicistica bucureşteană. | 

Iulian Vesper s'a impus prin lirismul său rece, lucrat 
în metal tare, cu sunet nobil. Abandonând modernismul 
câtorva poeme din placheta « Echinox în odăjdii », Iulian 
Vesper a ajuns la o formulă proprie în poetica sa, care 
prelucrează în versuri pregnante puternica tematică a pă- 
mântului și a morții. 

George Drumur, utilizând elementul de folclor bucovi- 
nean sau — odată, în « Oglindire 'n scuturi» — şi ger- 
man, dă o poezie rigidă, geometrică, într'o limbă de admi- 
rabilă puritate. E de remarcat că George Drumur îi auto- 
didact şi ţăran, așa că versurile lui ne vor surprinde cu 
atât mai mult prin dura lor muzicalitate și ritualistica 
estetică, aşezată sub semnul goticului moldovenesc. 

N. Tcaciuc-Albu s'a impus în special prin tălmăcirile 
din poetul chinez Li-Tai-Pe, pe cari le-a publicat, sub 
titlul « Flori din Răsărit », în colecția Iconar. Contează, 

însă, şi ca prozator, şi cred că nu greşesc afirmând că e 
corespondentul român al lui Alfredo Panzini. 

Teofil Lianu e un uluitor fenomen liric. Versurile lui, 
de factură populară, rafinat lucrate în primitivismul lor, 
ne desvăluie dintr'odată un mare poet — original și 
sincer. | 

E. Ar. Zaharia, deși prodigios ca formă, încă nu s'a 
conturat pe deplin. Mai sunt reminiscențe livreşti în poezia 
lui. Totuși, unele versuri indică frumoase posibilități de 
evoluare, | 

“Neculai Roșca, format la şcoala baudelaireiană — de 
altfel, l-a şi tradus integral pe Baudelaire, obținând pre- 
miul « Vremea » pentru câteva din tălmăcirile sale — e 
de-un organic pesimism, îmbrăcat în tablouri sumbre, cari, 
însă, nu exclud şi unele suave imagini de grațiozitate ver- 
laineiană. 

Ghedeon Coca e un bun pastelist. Placheta de versuri 
« Confesiuni adolescente », indică un preţios sentimentalism, 
în care se prevede un poet gingaș ca expresie. 

Gh. Antonovici, mai realizat ca prozator, are proas- 
pete viziuni bucolice. 

Vasile 1. Posteucă, tumultuos în balade, miniatural în 
celelalte, e de asemenea un element de prețuit. 

Traian Chelariu, mult influențat de lirica germană, 
reușește uneori cu poezii corecte, comunicative prin versul 
fără pretenţii de noutate. 

Aspazia Munte, calmă, cu imagini de-o mată lumină. 
autumnală, se conturează sub semnele unui liniştit lirism 
feminin, iar Cristofor Vitencu şi George Nimigeanu adoptă 
în poezia lor un uşor fond filosofal. 

Dintre toți aceştia, Iulian Vesper, George Drumur, N. 
Tcaciuc-Albu, Teofil Lianu și Neculai Roșca şi-au găsit 
formula personală și contează integral. Ceilalţi s'au rea- 
lizat antologic — preocupările lor artistice îndreptându-se 
ulterior şi spre alte direcţii: de teologie, filosofie sau proză 
beletristică, evident fără a părăsi încercarea de a se con- 
tura definitiv și în poezie. 

Deși nu i-am trecut în această antologie, ei nefiind încă 
unitar realizaţi în creaţiile lor, merită să fie relevați și 
alți poeți bucovineni, : 

Astfel, Neculai Pavel încearcă un interesant expresio- 
nism, care, poate, va releva odată un poet adevărat. 

Romantici, Dragoș Vitencu 1), Arcadie Cerneanu, Ionel 
Crețianu, Traian Cantemir şi Sextil Dascal, interesează 
mai mult literatura strict locală. INela Ropceanu, cu suave, 
uneori, 'efuziuni lirice, “trebuie de asemenea menţionată. 
Procopie Milişte și George Chlopina — două individua- 
lități puternice — sunt încă în căutare. Dintre cei tineri 
de tot, Ștefan Bucevschi și Tudor Nicodem ( Aurel Fediuc ) 
promit o poezie de largi concepții. 

De remarcat și Aurel Putneanu (George Bilibău), că- 
ruia îi reproducem aici un poem, intitulat « Elegie ». Iată-l 
în întregime: 


1) Reproducem din « Junimea literară » (an. XXI, Nr. 7—re, 
Julie— Decembrie 1932, p. 157) catrenul « In loc de autobiografie » al 
lui Dragoș Vitencu, care se afirmă tot mai mult şi în proză: 


« Biografia mea-i o carte, 

Pe care-o scrie Dumnezeu; 
Când va fi gata, rog să-i cereți 
Un exemplar în contul meu +. 

« De azi pe mâne nu mă mai gândesc 
nici frunţii să-i câștig cununi, 
ci stau așa, un satelit ceresc, 
îmbuibat cu lene şi minciuni. 


De prieteni nici nu vreau să ştiu; 
sunt ieftini ca şi marfa de tarabă. 
Sunt buni doar de cuie de sicriu: 
de's ruginite nimeni nu întreabă. 


„Iubirea? am învelit-o în hârtie 
şi-am încuiat-o in cămară; 

ce să iubeşti, când toată lumea vie 
e urâtă, Doamne, şi amară. 


Când în declinul unei zile voiu muri sărac 
— c'așa m'au dăruit părinții —, 

vă voiu lăsa avere carnea mea de-un veac, 
în care să vă rupeți dinţii! ». 


Nu vom încheia această prezentare fără a sublinia meri- 
“ tuoasele realizări lirice ale regretaților Mihai Horodnic, 
Ion Roșca și George Stratoiu, pe cari o moarte prea tim- 
purie i-a împiedicat să-și dea măsura întregului talent. 
lată un fragment din Ion Roşca: 


« Imi place să trăiesc ca pădureţii, vara, în pădure, 
cu suflet acru, necioplit şi dur, 

să mă hrănesc cu ploi și vânt (sunt şi zile pure...): 
numai argint suflat pe fond de-azur. 


Ca să-mi crească visul ca un lujer, drept, 
mă "nvelesc cu nopţi ca 'n frunzare cerbii; 
iar pe cer de scriu semne, norii, - aştept 
licurici s'aprindă stele "'n roua. ierbii. 

Mă trezesc atunci din senin haiduc, 

hoț la drumul mare (pe Calea Lactee), 
măsurând chimirul, aur cât să duc 

şi 'njurând de sfinţi ca noaptea "n loc să stee. 


(NEOHAIDUCEASCĂ) ! 


Acest ultim poem al lui Ion Roşca, scris pe patul de 
suferință, arată — deși versurile nu sunt încă perfect cize- 
late— cât de mult a pierdut Bucovina literară prin 
moartea lui. 


Bucureşti, 27 Iulie 1937. 
MIRCEA STREINUL 


1) In « Breviar de poezie bucovineană contemporană », de Aspazia 
Munte şi Neculai Pavel. 


PS 


IZVOARE 


GH. ANTONOVICI: 


“e Toast de seară»: revista Junimea literară; an. XXII—XXIII, 
Nr. 10—I2, 1—6, Octombrie 1933—lunie 1934; & Utrenie s: revista 
Junimea literară, an. XXIII, Nr. 7—12, Iulie—Decembrie 1934; 
«Drum de nord»: revista Plai, an. 1, Nr. 3, Mai 1934; « Preludiu 
bucolic »: revista Frize, an. I, Nr. 3, Mai 1934; « Psalmodie pluvială »: 
Revista scriitoarelor şi scriitorilor români, an. VII, Nr. 3—4, Martie— 


Aprilie 1933; « Stihul frunzelor de toamnă »: revista Junimea literară, 


an. XXI, Nr. 7—12, Julie— Decembrie 1932; t Culegător de spice»: 
Breviar de poezie Dbucovineană contemporană, de Aspazia Munte și 
Neculai Pavel, editura Iconar (Mircea Streinul & Iulian Vesper), 


1934, Cernăuţi. 


GHEDEON COCA: 


« Poem pentru sfârșit adolescent »: Confesiuni adolescente, colecția 
Iconar, 1937; € Fregata», « Poem», + Poem», 4 Alge »: inedite. 


TRAIAN CHELARIU: 


« Iniţială », « Aniversare», « Tristie de după-amiază », « Seceriş 1, 
« Primitivă 2, « Exod »: Exod, colecţia Iconar, 1933, Cernăuţi; « Sânge 
ca o legendă», « Luteţie, stamină de aur», « Fântână», e Sfârşit », 
« Noi suntem», «Dragomirna», « Ingerul lutului», « Colind»: Aur 
vechiu, colecția Junimea literară, 1936, Cernăuţi. 

GEORGE DRUMUR: 


« Oglindire "n scuturi », « Pridvor cu voevozi ,  Gravură s, € Can- 
tilenă », « Gerul în icoană +, « Umbre pe lut», « Bucurie », « Trecere », 
« Vămile luminate », « Seară văratică 2, « Oceane », « Hotare », « Trudă », 
« S/ârşit nelămurit »: Solstiţii, editura Iconar (Liviu Rusu și Mircea 
Streinul), 1936, Cernăuţi, 


TEOFIL LIANU: 


« Răvaș pământean s: Cer valah, editura Iconar (Mircea Streinul 
& Iulian Vesper), 1934, Cernăuţi; « 1», e IVo, e VI», «VIII că», 
XIII», <XIVe, «XV», «XVIII», «XX, XXI, e XXII . 
XXIII», sro, «20, czre, «122, €162, 4270, c370, ese: 
Curcubeu peste țară, editura « Bucovina », 1937, Bucureşti, 


ASPAZIA MUNTE: 

«Izvor», « Poem»: Involburări, colecţia Iconar, 1933, Cernăuţi; 
« Poem»: inedită. 
GEORGE NIMIGEANU: 

« Despărțire», « Codrii », « Strigăt in deșert »: inedite. 


VASILE 1. POSTEUCĂ: 


« Primăvară periferică +: Breviar de poezie bucovineană contemporană, 
de Aspazia Munte şi Neculai Pavel, editura Iconar (Mircea Streinul 
& Iulian Vesper), 1934, Cernăuţi; « Aducere aminte », e Reverie», 
e Moarte »: inedite; « Cântec de domniță s: revista Iconar, an. III, 


Nr. 2, Octombrie 1937; « Inlăcrimări », revista Iconar, an. II, Nr. 
10, lunie 1937. 


NECULAI ROȘCA: 


« Corabia pierdută » (după Arthur Rimbaud): inedită; « Cimitir 
pe câmp», « Psihastenie», « Plecare 2 « Toamnă albastră», « Peisaj 
ideal »: Neutral, editura Iconar (Mircea Streinul & Iulian Vesper), 

1934, Cernăuţi; « Retrospecţie », « Nu e greu să priveşti moartea În 
faţă », « Culminaţie incertă »; Blocat, colecția Plai (Aspazia Munte & 
Neculai Pavel), 1934, Cernăuţi; « Desbatere », « Drum drept », « Peisaj 
definitiv », « Prigoană », « Păcat izbăvitor », « Dans», « Numai odată »: 
inedite, 

« Meteorologie », « Verlaineiană », « Petru Cercel», « Tragica întâm- 
plare din strada... », &« Pan vorbeşte: », « Descripţie», « Moartea prin- 
țului get », « Logodnă mistică »: Itinerar cu anexe în vis, editura Iconar 
(Iulian Vesper), 1934, Cernăuţi; « Fragmentariu »: Tarot sau "călă- 
toria omului, editura Iconar (Liviu Rusu), 1935, Cernăuţi; « Migrare », 
+ Peter Schlemihl vorbind cu umbra vândută», « Pasărea măiastră », 
« Navigatorul », « Făt-Frumos », « Moarte de primăvară »; Divertisment, 
editura Iconar (Liviu Rusu), 1936, Cernăuţi; « Al zecelea cuvânt »: 
Zece cuvinte ale fericitului Francisc din Assisi, editura "Țara Şipeni- | 
țului (Pompeiu Atanasiu, Cicerone Mucenic şi Const. Iacob), 1936, 
Cernăuţi. 


N. TCACIUC-ALBU: 


« Poezie eternă s, « Două fluiere se 'ngână », « Pe malul lui Jo- Yeh », 
« In grădina. palatului Ceao-Yang», « Primăvara», « Trei tovarăși », 
« Fomarul», « Jalea », + Impărăteasa », « Han în soare», « Războiu în 
pustiul Kobi», « Războiu de iarnă», « Soţia aşteaptă », « Blestemul 
războiului », « Statornici î Li-Tai-Pe, Flori din Răsărit (tălmăciri), 
colecţia Iconar, 1933, Cernăuţi; « Moartea lui Li-Tai-Pes: ziarul 
Glasul Bucovinei, 28 Februarie 1934. 


IULIAN VESPER: 


«Prolog», «Eroul», « Crugul de ceară», + Zapis »: Echinox în 
odăjdii, colecția Iconar, 1933, Cernăuţi; « Poem pentru iubirea ogoa- 
relor 3, « Pământ negru, în asfinţit », e Ad uxorem», + Spiritualism »: 
Constelații, editura Cartea Românească, 1935, Bucureşti; « Excelsior », 

« Târziu 2, « Poteca singuratecă din Duino », € Tinerețe, stea a victoriei », 
« Allons! », e Răstignire », e Barbarii », « Moarte », + Pecete saturniană s: 
Poeme de Nord, editura Bucoviăa (|. E. “Torouţiu), 1937, Bucureşti. 


CRISTOFOR VITENCU: 


« Vulturului mort»: Destăinuiri, colecţia Iconar, 1933, Cernăuţi; 
« Privind în largul mării»: revista Junimea literară, an. XXV, Nr. 
4—12, Aprilie— Decembrie 1936; « Glăsuiri din cetate»; inedită. 


E. AR. ZAHARIA: 


« Afania »; Afania, editura Orion, 1933, Rădăuţi; « Ancora s'a 
ridicat », « Cerbii», « Fuga prin pădure», + Călătorie », « Ciobanii », 
« Amurgul plopilor », « INăierul către Margareta », « Nocturnă », 4Toamna 
mă mut la oraș»,  Narcoză»: Marathon, editura Bucovina (I. E. 'To- 
rouțiu), 1936, Bucureşti; « In memoriam », « Fata voevodului se culcă +, 
« Perșii s: inedite. 


a 


GH. ANTONOVICI 


“Născut la 1z Iunie 1908, în comuna Mănăstirea-Horecii din 
judeţul Cernăuţi, Cursurile secundare şi le-a terminat la liceul « Aron 
Pumnul » din capitala, Bucovinei. Licenţiat în Teologie, se hiroto- 
nește preot şi e actualmente secretar al secţiei culturale de pe lângă 
Mitropolia Bucovinei, unde supraveghează tipărirea revistei - religi- 
oase « Credinţa », Activează în gruparea «€ Iconar ». 


COLABORĂRI: 


La reviste şi ziare bucovinene: Crai Nou, Iconar, Junimea lite- 
rară, Orion, Plai, Țara Şipeniţului; Glasul Bucovinei etc. 

La alte reviste şi ziare: Frize, Moldova literară, Munca literară, 
Revista scriitoarelor şi scriitorilor români; Buna Vestire etc. 


OPERE: 


In pregătire: O carte de poeme şi romanul Tabăra cu stânjenei, 

POEŢII TINERI BUCOVINENI 


TOAST DE SEARĂ 


Tremură în jghiaburile suburbiei 
ploaia, ca în fluier o eglogă, Clatite 
Şoseaua trece pe sub seară cu holtei 
cari chiuie în cinstea grâului din car. 


Domniţă, în zorii ce vor înflori 
cunună peste sat, albaştrii nuci 

ai depărtărilor vor lămuri 
sufletului tău. Atuncea să-mi aduci 


vinul zâmbetului, să-l sorb 

de pe-obrajii odihniţi pe călăpăr; 
răcoarea dimineţii te-a muşca de umeri 
şi ciocârlii ţi-or flutura lumină 'n păr. 


Simţi-vom din fântâni cum se desprinde 

fir de gând văratic pentru calme 

pribegiri; e câmpul plin de 

umbra plopilor și-o beau drumeţi din palme. 


Vom asculta al frunzei murmur, 

apoi despre prieteni vom vorbi: 

de Iulian Vesper, de Streinul, George Drumur, — 
şi cele mai frumoase poezii 

din nopţile lor albe, 

le-oiu pune gândului tău: salbe. 


(Revista Janimea literară.) 


GH. ANTONOVICI 


UTRENIE 


Iată, zorile mijesc din turn 

de ctitorie; dure mâni 

au tulburat poemul. taciturn 

al stelelor ce 'nduioșau fântâni. 


Și vale de cosași porni 'n 

răcoarea ierbii cântec de 'nceput de zi; 
tăiară coase prin senin s 

şi "'ntreg fânațul se trezi. 


Ei s'au oprit întrun ungher 

al dimineţii, s'adune ca în ciutură 
înviorări albastre de pe cer, 
şi-ascultă: în șes un chiot scutură 
mestecenii de rouă, în urma 
carelor ce-au dus 

al verii suflet în hambare. 


In cinstea ei, de-amiaz' au pus 
la inimă colac de soare 
şi crengi de zâmbet le-au adus 
femeile, şi cofe cu răcoare. 
(Revista Junimea literară.) 


DRUM DE NORD 


Sborul berzelor cum înflori curat 
unde orizontul cumpăna și-o "nclină. . . 
Ci semn de veselie nu mi-au dat 
mugurii pe vişin, nici fluer pe colină. 

Doar am simţit în bulgării livezii 
miros de părâu, — păstorul și-a ales 
toți mieii buni de 'njunghiat și iezii, 
să preamărească soarele în șes. 


Au gâlgâit tălăngi în fuga văii; 

apoi, trecură peste somn de plante 
călcâiul bâtei aspre şi dulăii 

spre dunga dealurilor lungi şi 'nante. 


Pe-acolo sângerară "n lut 

slăbite guri, căutând în van 

pășune. Iar când a ştiut 

de trupul oilor şi de cioban, 

culcușul cel şi decât iarba mai plăcut, 


vrăjea departe Prutu 'n naiu de ape 
arcuitele 'nserării gene 

şi clopote au prins a roura pe 
frunţi de mănăstiri bucovinene, 


(Revista Plai.) 


PRELUDIU BUCOLIC 


Baciul la amiezi sărută 

apa din părâu şi 'n ea 
albastrul cer de pretutindenea 
şi umbra codrului, tăcută. 


GH. ANTONOVICI 


Când ciute 'ngenunchiază la izvoare, 
flueru-i numai suspin de înserare... 


El cântă Domnului pe stânci 
pentru vântul răcoros de miazăzi, 
pentru liniștea văratică "n vâlcele și 
pentru sălciile popasurilor din lunci. 


Dulăii cearcă-a depărtării ceață. . - 
Pe-a doinei proaspătă cărare 

oile aduc tălăngi de soare, 
lăudând a ierburilor dulceaţă 


şi pe baciul ce sărbătoreşte fiecare 
zi a verii, bând sub un stejar cu fluerul răcoare. 


(Revista Frize.) 


PSALMODIE PLUVIALĂ 


Bătea vânt — dinspre Prut... 


Lin mijeşte flautul privighetorii. . 
Fecioarele satului, albe, 

alungă din cosiţe norii, 

să le cadă luna ban pe salbe. 


O, sfântă oră a serii, 

când stelele se miruie în pajiști. -- 
Se roagă pentru grâul verii 
brotacii bălților din rarişti. 

In case de Rumâni coboară 

fluturi de amurg cu âripi ude... 
Dar sub nucii lor, 

psalmodiază îngerii 'n sobor 
răcoarea acră-a poamelor prea crude. 


( Revista scriitoarelor și scriitorilor români.) 


STIHUL FRUNZELOR DE TOAMNĂ 


Foi arse, de pământ lipiţi-vă ca mine; 

vă caute ?n rădăcină soarele 'n zădar. 

Când ne-o cuprinde noaptea, muguri-vor iar 
bolnave zori atâtea! — şi-or părea senine. 


In preajmă sângerați sutana dup' amiezii, 

din funigei să știți cum gândul mi-l desprind; 
în calendar, tomnatice arămi v'aprind 

norocul unui an ce l-aţi purtat livezii. 


Căderea 'nceată ca o strângere spre seară vi-i 

şi doare mângâierea ce-o "mpletiţi în legănări. 

In voi de-mi pâlpâie chiar mormântale lumânări, 

iubirea pentru semeni morţi n'o ştiu, ci pentru vii, 
(Revista Junimea literară.) 


CULEGĂTOR DE SPICE 


Imi scrise *n față macul 

zorilor întâia floare 

când am deschis iatacul, 

să dau bineţe plopilor din zare. 


Pe, 


GH. ANTONOVICI 


In începutul zilei — clar 


şi pe muncele — tremurau din coarne cerbii, 


să rupă al ciobanilor ștergar 
de fum, întins domol pe-icoana ierbii. 


Incă nu știau că-i zi dulăii... 


Fluierul tăcea ascuns în brâu, 
să 'nveţe-a spune proaspăt cântul văii 
pentru mieii creți ca undele *n părâu. 


In mantie de răcoare-am stat 

ca un drumeț în umbra de măslin. 
Fior de rouă trupul meu uscat 
bău, iar sufletul senin. 


Când ciocârlia legăna *n 


„pridvorul dimineţii viers ales, 
__făcură valuri spicele 'n cel lan 


şi paznic nu striga în șes. 


Eram flămând ca ucenicii 
Domnului în țarină, demult... 

i 'ndată *n sdrenţele tunicii 
am tăinuit tot rodul ce l-am smult. 


Cu capul înclinat, Stăpâne, 

fugii, apoi, pe urmele de cară, 

să nu mă vadă soarele prin grâne, 
nici stelele verzui prin seară. 


(Breviar de poezie bucovineană contemporană.) 


Na: 


TRAIAN CHELARIU 


S'a născut în anul 1906, în comuna Dărmăneşti. Bacalaureat al 
liceului « Aron Pumnul» din Cernăuţi. Studii universitare la Cer- 
năuți, Paris şi Roma. Doctor în filosofie. Asistent universitar la Cer- 
năuți şi redactor-şef al ziarului « Glasul Bucovinei ». i 


COLABORĂRI: 


La reviste și ziare bucovinene: Indrumarea, Junimea literară, 
Munca intelectuală, Spectatorul; Cronica românească la Cernăuţi, 
Glasul Bucovinei etc. 

La alte reviste şi ziare: Analele Râmanului, Bilete de papagal, 
Floarea Soarelui, Lanuri, Pagini literare etc. 


OPERE: 


Apărute: Exod, Aur vechiu, Cântec de leagăn, versuri; Proze 
pentru anul inimii, Zaruri, Pietre la care mă "'nchinai, proză. 

In pregătire: Casă pe nisip (fragmente filosofice), Plachetă albă 
(ritmuri libere), Sfârşitul şoimului (nuvele). 

INIŢIALĂ | 


Cirilică închisă 'n har 
mănăstiresc ca în chenar, — 
mărgea de cer şi chinovar 
uitată 'n evangheliar, 


deşi nu știu să te cetesc 
cu scrisul: palid slavonesc, 
în cartea fiului ceresc 
mai cu evlavie privesc. 


Vieţii mele fii, la fel, 
metanie de zori şi zel 
şi literă spre vajnic ţel 
în text necunoscut şi el. 


(Exod.) 
ANIVERSARE 
Herr, es ist Zeit... 


R. M. RILKE 


Doamne, e timp să ne gândim la drum... 

Lasă-mă iar pribeag plecat cu anul, — 

umple cu spini pustiul şi medeanul, 
"pune pe văi și colb şi fum. 


"Lespedea grea şi risipită 'n veac 

ce mi-o dăduși odihnă şi zăbavă, 
sălășlui cuiburi de șerpi și otravă, — 
chinului meu n'a fost răcoare nici leac. 

Cine și-acum nu-și împlini umblarea, 
poate porni mai singur, mai departe, — 
oriunde gândurile vor să-l poarte 

cu năzărirea lor şi fremătarea... 


Cine și-acum nu și-a zidit altarul, 

alt paraclis vremelnic nu-l așteaptă 
decât toiagul greu și mâna dreaptă, 
durută 'n umbra ce i-o face darul. 


(Exod.) 


TRISTIE DE DUPĂ-AMIAZĂ 


Spune-mi de ce numai noi punem tristeţe 
unde orice ram S'a lăsat să mai fie - 
mlădiat în azur și pogorit melodie 

cât mai pură şi-adânc prin limpezita stihie? 


Spune-mi de ce numai noi punem tristețe 
în vegheri prelungi, în plimbări matinale 
şi "n tăcerile noastre, multe, ca intervale 
cărora te supui ca unei seri autumnale? 


Şi de ce 'm priviri ducem numai tristețe? 
Dragostea nu ne "'nflori, clară minune? 
Regretăm că de-acum nicicând poate nu ne 
vom revedea? — Nicicând... Sau vom spune: 
«Ce uşor înşelăm iubirea cu vorbe isteţe. » 


(Exod.) 

SECERIŞ 


E seceriș cum nu s'a mai văzut, — 
belșugu *n clăi de grâne 'ngălbeni 
şi ?n mirişti totuși parcă a căzut 
melancolia care va veni. 


Pe drumul vechiu mă-opreşte pas de pas 
priveliștea vrăjită de-amintiri, — 

„ „precum în suflet toată mi-ai rămas, 

> în fiecare gând mi te resfiri, 


Şi nemișcat aştept şi fără 'ndemn, — 
„pe-aici au mers odinioară doi... 
Fă-mi numai cu o mână semn, 
să ştiu că-am. mers odinioară noi. : 
(Exod.) 


PRIMITIVĂ 


Tristeţea, haină veche, în vânt o aruncai 
când ne trezi nechezul neașteptat de cai. 


Cu roibi, cu murgi, cu dereşi pornirăm toți, — un stol, — 
izvor de apă vie stă ziua în ocol. 


Câmpia prinsă *n ierburi roti, un singur lan, 
luată *n neopritul copitelor elan. 


30 

Cum se "'ntreceau buiestrii înmlădiaţi sub șea, 
în noi viața multă mai aprigă creştea, — 


şi 'n nări și 'n ochi și'n sânge năvalnică spori 
atavica beţie a multor călării... 


Ciclon, stârnit în stepe cu veacuri înapoi, 
trăia o primitivă descătușare 'n noi, 


și apăsam pe chingă mai strâns, să coborim 
din vremea prea îngustă în neștiut tărâm. 


In urma noastră cearcăn şi peste noi întins 
creştea numai văzduhul torid şi necuprins, 


Târziu, când lângă linişti de ape-am poposit, 


"odihna fu mireasmă sub cerul obosit... 


Şi noaptea pe sub poale de munţi ne-a strecurat 
ascunși de întuneric ca aurul furat, 


(Exod.) 


EXOD 


Prin pâcla zilelor mărunte 
presimt în mine pe oșteanul 
crestat cu sabia pe frunte 
înfipt în stânca de pe munte. 


TRAIAN CHELARIU 


Durerile, armură ruptă, 
căzură de pe el în luptă. 
A gloriei visată gamă 

în cuget clar i se destramă, 


O linişte ca niciodată 

în tine zâmbetul pe buze, — 
abia tresare, — despuiată 

de ură, —inima-i ciudată. 


In sine împlinită 'ngheaţă 

scânteia ce-l mai ţine 'n viaţă — 
şi-i cresc pe spadă, ca "n lumină, 
licheni de roșie rugină. 


Din pumnul încă viu ţâșnește, 
— fierbinte suliță de sânge, — 
tăişul fierului, grăiește 

de par'că simte omenește: 


— « Neştiutor de căi viclene, 
tu stai și-acum viteaz, oştene, 
şi-apusul ce se-aprinde-agale 
e rugul ispășirii tale. 


De după codri şi zăvoaie 

vin uriași judecătorii, 

sus cerul peste ei se "ndoaie, 
sub ei pământul se "ncovoaie. 

In greutatea oarbă-a humii, 
au strâns înțelepciunea lumii, 
cules-au strașnică putere 

din tot ce-aevea-i şi părere. 


Judeţ de cinste, fără teamă, 
te-au urmărit şi deodată 

se "nfăţişează și te chiamă 
să-ți ceară despre toate seamă. 


Trecut prin vremi ce-l încercară, 
cuvântul lor e grai de pară, — 
în cea din urmă judecată 

ei nu-l rostesc decât odată...» 


Şi de nespusă bucurie 

se luminează blând oşteanul, — 
cucernic zvon și mărturie, 
viaţa-l bate azurie... 


Ca în povestea cu decorul 
lui Don Quijote rătăcitorul, 
îl prinde pe neaşteptate 
nestăpânită bunătate, — 


iar ochii-i beau curată zare, — 
nu vede mori de vânt, ci dealuri, 
venite verzi, din depărtare, 
sobornicească adunare. . . 


TRAIAN CHELARIU 


După-obiceiul de "nainte, 

au îmbrăcat odăjdii sfinte, — 

el stă uimit, vrea să-i primească — 
şi-i gol de glorie-omenească! 


(Exod.) 


SÂNGE CA O LEGENDĂ 


Sânge ca o legendă "n care se-ating 
prin milenii de trib ne 'mpăcate extreme, — 
peste râuri și culmi abătute mă 'nving. 
glasuri urnite 'n pământ și în vreme... 


Buciumul biruie lung, focurile prind 
limbă șoptită și inamică, 

sub orizonturi rigide se-aprind 

ochii piezişi și inima mică... 


De te-ai proslăvit, când te-ai nesupus? 
Tot trecutul scit mi te tace, — 

simt numai pornirea ce te-a pus 

ca un brâu hotarelor dace. 


Din năhlapii slavi slava te smulse apoi 
până sub plaiuri calde, carpatine, — 
sufletul profund să ţi-l despoi 

în minunate forme latine... 

Nici un vis nu-i nou, nici un țărm scăzut, 
Mitul a fost transfigurare, — 
dorul vechiu ne tulbură căzut 
cu un strigăt pe sub stele rare. 
(Aur vechiu.) 


LUTEȚŢIE, STAMINĂ DE AUR 


Luteţie, stamină de aur, azalee 

în seară amintită prin luminiş de ani, 
deschide-ne divina uitărilor alee 

spre paşii ce-i lăsarăm nehotăriţi şi vani, — 


spre raiurile-acele când ceasurilor lașe 
legenda înflorită 'n vecernii n'o trădam 
şi lasă-ne auzul căzut peste imaşe 

de rugă izvorită din orga Notre-Dame. 


(Aur vechiu.) 


FÂNTÂNĂ 


Ştiu un eden de umbră, — mirifice magnolii 
şi chiparoşi serafici, — desen de pure talii... 
Cresc lauri şi-oleandri sub nesfârşite dolii 
de pini, şi palmierii cu ample evantalii. 


Şi suferă zeiţa, prin iederi, mângâierea 

ca o înfrigurare ce-o cunoscură sânii-i, — 
dar risipită-i mâna de mult, deși durerea 
i-o așteptau eroţii cu tolbă ai fântânii. . + 

Acolo 'n castitatea de liniște și limfe 
pândirăm cu silvanii să vă vedem mai bine 
cum vă sfiiți o clipă şi vă ritmaţi înfine 
poemele perfecte din nud, naive nimfe. 

(Aur vechiu. ) 


SFÂRŞIT 


Unul, ucis de-azurul căzut ca o maramă 
pe fața-i nebronzată de-amiezi şi "'nalte brize, 
s'ă 'mpotmolit, galeră, pe scundele banchize, 
urît de toţi ocnașii cu pumnii în aramă. 


Şi-acum răscoala mării îl latră ca o haită 
şi-i sfâşie nădejdea prin funii şi vântrele; — 
cârmă pierdută, mintea, halucinantă raită 

ar vrea s'o ia cu norii prin fulgerele grele. 


Dar lacomă peirea-l ghici, se reculege 

şi-apoi și-aruncă șerpii hrăniţi spre răzbunare, — 
nicicând n'a fost sfârşitul cuiva împreunare 
de-atâtea furii fine cu cărnurile blege. 


(Aur vechiu.) 


NOI SUNTEM 


Noi suntem numai suc și săruri cari sporesc 
tezaurul ascuns în fibre vegetale, — 
copacul gustă lut și fagure ceresc 

prin proaspăta cădere a ploilor vernale. 

Lăuntricele culmi prin ramuri mii erup 
mireazmă şi pojar de strugurie ceară, — 
le duce ca un cerb nebiruitul trup 
pristolului de sus în fiecare seară. 


Dar ultimul accent din versul ce-l voim 
căror comori tăcu, — căror eflorescenţe? 
In scorburi prăbușit stă trunchiul anonim 
şi putrede-i mijesc, abea, fosforescenţe. 


(Aur vechiu.) 


DRAGOMIRNA 


Nu mă numiră încă Dragomirna, 
larg luminiș și anilor pritoc, 

robii veniți să puie crez în smirna 
şi în pomelnicele din mitoc. 


Şi totuși fraţii tânguie 'n tropare 
şi în condace veacul din chilii, 
mult prea bolnavă zodie le pare 
a omului mirean din temelii... 


Căci ei presimt, cu iadul de o seamă, 
bezna în care unul a crezut, — 

şi fiecare-şi tace ca o teamă 

păcatul mare şi nemaivăzut. 


(Aur vechiu.) 

INGERUL LUTULUI 


Ingerul lutului, marele 
deschizător de stihii, 
negru ca norii prăpădului 
prin depărtări se ivi. 


Largă, tristeţea aripilor ” 
cu *mbrățişare de "'nvins 
zare pe mări izvodită, 
țară din șes a cuprins. 


Coatele blând și le razimă, 
ca o *noptare pe munţi, — 
semnul durerii încercuie 
chinul înaltei lui frunţi. 


Vede lumina pământului. 
proaspăt ca 'n ziua de-atunci, — 
vrea ne-umilit să-și răscumpere 
pasul — cu nobile munci. - 


Dară furtună-i răzbubuie 
plânsul, profundul, din piept, — 
lacrima ochilor, roșie, 

cade ca fulgerul drept. 


(Aur vechiu.) 


38 


POEȚII TINERI BUCOVINENI 
COLIND 


Au cântat cocoșii pământii, — 
auziră morţii şi cei vii. +. 


— « Indurare, Doamne, să unim 
glasul nostru "n cântul unanim, — 


cântul unic, cântu "n care eşti 
preamărit de cete îngerești, 


preamărit de ierbi şi dobitoc 
şi de piatra ce se farmă 'n loc, 


lăudat de stele până 'n zori 


şi de-apusul mândrilor Tăi sori, 


lăudat de codri și de mări 
pentru ceasul sfintei îndurări. . .». 


Faţa Domnului, măreaţă zi, 
părintește 'n zâmbet se urzi, 


mâna Lui, cu pace şi cu har, 
peste toți coboară ca un dar... 


(Aur vechiu.) 


GHEDEON COCA 


Născut în Septembrie 1908, în comuna Volovăţ (judeţul Rădăuţi). 
Primele clase de liceu le-a făcut la Rădăuţi; ultimele şi bacalaureatul 
la liceul « Gheorghe Barițiu » din Cluj. Inscris la Academia de Inalte 
studii comerciale din Bucureşti în 1930; după un an, a părăsit această 
facultate. In 1931, S'a înscris la Facultatea de drept din Iaşi. După 
licenţă, s'a întors în Bucovina, unde e funcționar la Storojineţ, 

A editat, la Iaşi, revista « Alfa ». 


COLABORĂRI: 


La reviste şi ziare bucovinene: Junimea literară, Orion, Pana lite- 
rară; Glasul Bucovinei etc. 
La alte reviste şi ziare: Grai moldovenesc, Răboj etc. 


OPERE: 


Apărute: Confesiuni adolescente. 
"In pregătire: Alge (poeme) şi o dramă. 

POEM PENTRU SFÂRȘIT 
ADOLESCENT 


Vârsta asta ce se 'ncheie 

cât de-amară-i numai eu o ştiu; 
vină, ai să treci prin ea ca pe-o alee 
de singurătate şi pustiu. 


Ca nisipul umed, sub picioare 
curge nesfârșit șirag de zile 
și prin sânge tânăr, călătoare 
ore cad şi gânduri inutile. 


Mai privesc odată 'n urmă; ceaţă 
se întinde străvezie până 

într'un şes de-argint şi dimineață 
cu înalte cumpeni de fântână. 


Uite, trece 'ncet copilăria 

mea, mai singură ca ori și cine; 
şi te-aștept de unde bucuria 
îmi fu dat să nu o vadă nime.. 


( Confesiuni adolescente.) 


FREGATA 
I 


Era "'nserarea mării rugăciune 
şi luna albă prinsă de catarg; 
fregata ne ducea 'n al vieții larg 
mereu împinsă de albastre dune. 

Abia desprinşi de mal și ne "mpingea 
spre sângele străbun din adâncime 
vârtejul nesfârșitelor coline, 

cu vârfuri albe *n spuma lor de nea. 


Stam pe dunetă şi visam destinul. 
Fosforul algelor ne lumina 
singurătăţile şi inima — 

şi "nalt catargul ce-ajungea seninul. 


Prindea frumoase zâmbete de stea 
oglinda sângelui adolescent; 

se cobora pe valuri cerul aparent 

şi spre deşerturi largi fregata ne ducea. 


II 


Mătasa algelor subţiri foșnea 
plutirii noastre 'n larg de elegii, 
şi tot mergeam prin aspre vijelii 
spre steaua, care nu se mai vedea, 


Crescuţi din azuratele coline. 
luceferi albi ne sărutau pe buze; 
şi-adâncuri de blesteme și meduze 
ne împingeau în viscol de destine. 


Târziul tot mai mare se făcea 

şi ne bătea în vârste-al mării vânt; 
eram departe, tare, de pământ 

şi-un cer de ceţi de cer ne despărțea. 

III 


Am dat de neguri şi catargele 

s'au rupt. Şi poposiţi pe-al mării şes 
ne ustura al vieţii ne 'nțeles 

cum ustură destinul algele. 


De-asupra noastră sboruri ne "nţelese, 
să nu mai poposească niciodată, 

în nicio vârstă și pe nicio piatră, 
mereu se desfăceau din pâcle dese. 


Cu mânile întinse ne-am rugat 
s'ajungem albe zările rotunde, 

dar zările se prăbușeau în unde 
sub cerul nostru greu încețoşat. 


IV 


Noi de-am trecut prin lănci de zodii rele 
și ne-am supus naufragiului marin, 

ni's rănile în larguri de senin 

și strălucesc alăturea de stele. 


Spre ţărmuri mari de "nșelăciune 
epavele ne duc să poposim, 

dar cum am vrea în toate să mai fim— 
genunchii ne rămân în rugăciune. 


(Inedită. ) 

POEM 


Lance de luceafăr 

în perdea străbate, 
ca să-ți fie noaptea 
albă ca o carte. 


In oglinzi de aur 
inimă rămasă, 

stele ţi-or aduce 
linişti de mătasă; 


caută şi ghiceşte 
cât e până unde 
luna mea de ghiaţă 
visul își ascunde 


şi de ce luceferi 
în această pace 
gândul mi-l străpung 
cu albastre ace. 
(Inedită.) 


POEM 


In seara săracă lumina: e uscată. 
De-acum ce-ar trebui să nu mai fim? 
Copacii-aceştia nu m'au văzut niciodată 
şi-acum stăm faţă în față şi ne privim. 

C'am stat la rădăcina lor, în asfinţit 
cu inima mea de neguri cutremurată, 
că mi-au fost dragi şi-am iubit 

ei nu mă vor uita niciodată. 


Au în fiecare șopot un cuvânt 

şi 'n braţele lor e iubire; 

mă vor purta în frunzele din vânt 

și ca pe-un prieten bun, în amintire. 


Am fost lângă ei, împreună să fim 
măcar 0 singură seară 

şi-acum stăm faţă în faţă şi ne privim 
amurgul cum ne duce de subsioară. 


(Inedită.) 


ALGE 


Pădurile de alge în viscol de mărgean 

meduzele frământă şi visul lor rotund, 
robite sărutării albastrului ocean, 

în tragica prezenţă a nopților din fund. 


Pe ape de azururi când flueră catarguri 

şi scoicile 'n adâncuri fac sunetul prelung, 
pădurile de alge pornesc încet spre larguri 
și madrepori cu suliți în trupuri le străpung. 

Viziuni orizontale şi arbori orchestrali 

„se văd în verzi miragii pe țărmuri aparente; 
şi cern prin pânza apei luceferi muzicali 
şuvițe de lumină pe văi fosforescente. 


Și după 'ndelungate, aquatice viziuni, 

ca după un incendiu, câmpia pare arsă; 

şi mâni subțiri de alge se prind în rugăciuni 
cum visul lor de-apururi s'a prefăcut în farsă. 


(Inedită.) 


GEORGE DRUMUR 


Născut la 14 Martie 1911, în comuna Horecea-Mănăsurii (jud. 
Cernăuţi). "Țăran, autodidact. Secretar de redacție la revista « Iconar ». 
Desfăşoară o frumoasă activitate culturală în comuna sa natală, 
unde a înființat şi un cor de ţărani. 


COLABORĂRI: 


La reviste şi ziare bucovinene: Iconar, Junimea literară, Viaţa 
Bucovinei; Glasul Bucovinei etc. 

La alte reviste şi ziare: Izvod, Pagini literare, Răboj, Revista 
funcționarilor publici, Zorile Romanaţului; Buna Vestire etc. 


OPERE: 

Apărute : Solstiţii — versuri. 

In pregătire: Un roman, un volum de povestiri şi unul de 
versuri (« Regii în ceaţă »). 


GEORGE DNRUMUR 


OGLINDIRE 'N SCUTURI 


Amurg împăunat cu aurite steme 

prin burguri medievale lunecă tăcut; 
legendele pornesc pe câmpuri să blesteme 
herzogii cu armurile brumate 'n scut. 


Se *noadă în adâncuri mari de basme 
pridvoare cu "'nserări şi călăreţi pribegi; 
iubirile cum înălbesc fantasme 

şi prăbușirile cum se întorc la zegie e 


Bunicul Grimm aduce "n fiecare seară 
prietenilor săi năframe cu povești — 

şi hornul, tinda, cu balauri se presară, 
ce-aşteaptă numai ceasul şi spada să-i loveşti. 


Inebunesc furtunile pe Rhin, spre munți. 


Limanul unui schit pios ascunde-va 
copiilor, toţi cavalerii blânzi, cărunți, 
cari au.plecat cu-o cruciadă ?n goană, crunţi, 
încât şi-acuma, poate, se luptă undeva... 
( Solstiţii.) 


PRIDVOR CU VOEVOZI 


Pe drumuri dantelate cu legende slave, 
voevozii prin furtunile *nserărilor pornesc 

spre mănăstiri, spre veșnice veghieri bolnave, 
şi 'n glorie primesc pereţii trupul lor domnesc. 

In funde de tăceri, cosițe de cărbune 
domniţele sfioase 'n dragoste înoadă; 
şi-aşteaptă trandafirii zorilor să sune 
prin plauri, albi hulubi în poala lor să cadă. 


Apusurile, când se vor închide 'n stuhuri 

— cuminţi ca îngerii prin albăstrimi și stele —, 
miracolele primelor plecări din duhuri 

sub cerul lor de somn vor turbura castele, 


iar prundurile 'n alb vor pregăti popasul 
geroaselor ajungeri. Neaua de veninuri 
va'mpiedica intrarea 'n mănăstiri pân' ceasul 
se va închide stins în mândrele seninuri. 


Şi mieii Domnului, albaștri în icoane, 

vor însemna urcușul primului luceafăr 
prin liniștile împietrite în coroane, 

cu logodirea "n săbii-a fratelui meu teafăr. 


Doar undeva pe drumuri, astrul în răspânte 
va 'nzăpezi ulucile pustii şi sfinte 

cu maluri de lumină, fără să mai cânte 
voevozilor balade, — palizi, fără flinte. 


La vatra nedormitului păstor, un mugur 

cu fălfăit sălciu și uguit de soare 

va străpezi, cu clopote în mers, nou strugur — 
şi va sluji plecarea vieţii prin ninsoare. 


GEORGE DRUMUR 


Arginţii dimineţilor, prin cimbruri rare, 
pe unde-i cerul respirat în curcubee, 

se moaie 'n ierburi peste aburii din zare 
și rodul de pelin se mută în știubee. 


Iar voevodul, prins cu spada 'n mână, 
străpunge asfințitul unde urma-l mână, 


(Solstiţii. ) 


> GRAVURĂ 


Culoarea nopților a înflorit solemn 
Stihiile spuzite *n jar de mănăstiri; 
voevodul, isvodit din crusta lui de lemn 
și poposit de mult, așteaptă-aceeaşi ştire. 


Ajunul serilor i-a troenit privirea 
albastră, ca un sunet, prins pe sub uluce, 
cari se resfiră *n larg, odată cu ivirea 
decorului cu zori și noaptea ce se duce. 


Se cumpenesc spre zodii ciuturi, ca spre moarte, 
şi 'ndeamnă stelele să se coboare 'n ape; 

în preajmă-le vin boii Domnului să poarte 
supusul trup, spre 'nalturi drumul stins să-i sape. 


Inmuguresc, prin cioburi de azur, chilimuri 
legendele, ce picură 'noptări pe largi păduri, 
pe sate, pe ogoare 'n somn, pe albe ţărmuri. 
Vezi moarte peste tot, deşi nu poţi s'o 'nduri, 

Iar gândul prins cu daltă "n voevod trecu 
odată cu 'nserările culese la fereşti, — 
adulmecând iubirea-i, ce se desfăcu, 

ecou de curcubee 'n cântece s'o crești. 


Așijderea şi lemnul amurgi demult, 

căci veacurile vechi spre cele noui se duc; 
prin sotnii siderale, regii 'nvinşi i-ascult, 
baladele cu voevozi, sub umbră de haiduc... 


La prag de mănăstire se topește-o stea — 
domnița singură nu poate rămânea. 
( Solstiţii. ) 


CANTILENĂ 


Culege podgoria de lumini și aur 
culoarea zorilor pentru stihii și nunţi; 
aromele din struguri ard verzui în plaur 
beţia de azur, la care nu renunţi. 


Trec paseri spre ştiute cuceriri, — 

văzduhul, răcoros ca mușchiul prin păduri, 
le crește pe-âripi de sfială şi m priviri — 
albinelor polenul cum le crește pe la guri. 


Şi vitele ridică ziua "'ncet din păpuriș, 
căci seara dă în spic pe lan şi ape: 
descântecul bolnav scăpă, de ieri, furiș, 
norocul haiducese — alt drum să-şi sape. 


( Solstiţii.) 


GEORGE DRUMUR 


GERUL IN ICOANĂ 


Colindul zorilor la geamuri verzi 
a înflorit, în: boarea gerului, 
aroma năzdrăvană 'n care pierzi 
și umbra ta şi urma cerului. 


Isus, un abur de lumină, plin, 

în ieslea de omăt, cu stele 'n păr, — 
veghiază trecerea sub cer străin, 
ştiutul drum, cu. magi, spre adevăr, 


Ciobani cu bâte prinse în pământ, 

cari poartă frica ielelor în sân, 

pe umeri au brăzdare mari de fân— 

cu gând să-l ducă Domnului ca legământ. 


Şi s'a umplut cu ape şi cu stânci 
tot geamul, încuind în zori de zi 
re 'ntoarcerea minunii de atunci 
şi-a cerului ce *n sticlă se urzi. 


Păstorii au pornit la drum, 
iar umbra lor călătorește poate și acum. 
(Solstiţii.) 


UMBRE PE LUT 


De m'ar primi azi plantele în rădăcini, 
m'aș înveli în vremea lor curată, 

ca ploile — e pajiști fără spini — 

să mă .răsară 'n noaptea mea surată, 


qe 


„Şi 

şi vulpile gălbui să doarmă 'n umbra mea; 
pândarii să-mi arunce *n muguri stele, 

să le "'nfloresc veninul prăfuit în cea 

mai verde noapte stinsă în castele. 


Păunii dimineţilor — în grâne 

= = Ze ur ED a 

să şteargă brumele 'noptărilor adânci, 

să pot porni prin plaur și cu zâne 

spre apele, în care să mă sting pe brânci. 


Şi vuetul vieţii să sfinţească 
închiderea în scuturi şi pădure, 

ca din nămolul veşted, slut, să crească 
iar azur, — şi alte înfruntări să "dure. 


BUCURIE 


Bucură-te, pădure, 
că 'n minunea înzăpezirii tulpinelor 
legende au crescut din toamna călinelor. 


Bucură-te, plugarule, 
de creşterea tăcută a furtunilor, 
a ploilor peste stelele minunilor. 


Bucură-te, mamă, 
de bună-vestirea 'n care-ai intrat 
când semnele din somnuri te-au lătrat. 


GEORGE DRUMUR 3 


Bucură-te, mănăstire, 
că 'n ţărmul de umbră al liniştii tale 
fratele meu s'a retras singur din cale. 


(Solstiţii. ) 


TRECERE 


Fanarul nopţii te-a luminat 
pentru fața marelui 'mpărat. 


Ca, în suișul luminat de seară, 
victorii înstelate să răsară. 


Ci să le-aduni în braţe de tăceri 
(culesul lor la nimeni să nu-l ceri). 


Căci umerii tăi viscoliți de glorii 
s'or oglindi în luminiş de dorii. 


Iar ceasul stins ţi-a rumeni plecarea — 
în scoarțe mari de vis s'o scurge 'ncet cărarea, — 


"ce te-o purta prin clăi de soare 
şi prin sălbatice izvoare. 


Regatul culorii se schimbă pe vad — 
timbrele cresc, stelele scad. 
( Solstiţii.) 

VĂMILE LUMINATE 


Şi cresc în noaptea-mi mari sălbătăciuni de-azur 

şi zale-albastre le-aburesc, prin porţi, la vămi de duh; 
solie trupului, înscris în basmele din stuh, 

o poartă sufletu-mi. Iar liniște să' ndur? 


Blestemele furtunilor se vor zidi 

în tundrele de nordică cicoare; 
semnalele din burguri nu vor prididi 
înflăcărarea stingerii, când moare 


în cruciadă regele sub spadă — 
şi cântecele-l pescuiesc sub zadă. 


(Solstiţii.) 


SEARĂ VĂRATICĂ 


A prins să odrăslească seara prin grădini 
şi tămâie 'n pridvoru-i merii: mirodenii; 
iar nucii monahali, cu fructul crud, străini, 
înseamnă împlinirea slujbei pentru denii. 


Tăcerea, ca o mladă, stăruie în ciuturi; 

au înflorit, departe, bobii de lumină. 

Cireşii-au nins petale — roiu bogat de fluturi —, 
răspântiilor izvodind visare plină. 


GEORGE DRUMUR | Sa 


Şi creștetul ni-l miruie salcâmii buni, 


înveşmântați curat cu grele ramuri. 
Tu *?n seara asta stele nu "ndrăzni s'aduni, 
căci ele singure-ţi vor înflori în geamuri. 


Şi veste să nu duci, copiilor, că-i seară; 

ei vor simţi-o 'n rugile lor pentru somn; 

ci bună fie, cale-albastră și polară, 

ce le va povesti de-un voevod sau domn... 
( Solstiţii.) 


OCEANE 


Mari păuni deschide-apusul peste 
orice plecare dintre ape 

şi dincolo de drum, dacă mai este, 
trupul tău pe țărm nu 'ncape. 


Trebuie să rătăcești ascuns, cu seara 

prin pădurile uitate pe sub mări, 

unde rădăcinile se nasc din flori, ca şi ceara, 
şi-unde nu cresc nici blesteme, nici ocări, 


Zilele plutesc deasupra, brumării, 
ciudate, ca un sbor în somn, departe, 
grele bolți de domuri verzi şi fumurii, 
unde viaţa de lumină se desparte. 


N'are loc o stea să şadă, 
mare cine s'o mai vadă. 


(Solstiţii.) 

HOTARE 


Intre noi cresc dumbrăvi înalte de ploi, 

din cari copilăria noastră abia se mai zărește 
în dulămi de balade lungi şi moi; 

ca sfinţilor pe sticlă chipul cine frunzăreşte? 


Şi cine va ridica zmeul din basm 

spre cerul bucuriei prin bruma de nori, 
când jucăriile ne-au ruginit în priviri 
şi clopotul de lut ne sună la surori? 


Căutăm lângă drum umbră de copaci, 
ca fiarele un cimitir nevăzut; 
să aibă frații un semn, de ne-or căuta, 
că undeva pe-aproape am căzut. 
( Solstiţii. ) 


TRUDĂ 


Cavalerii stau sub domuri în zale 
pentru marea cruciadă a morţii 
şi-aşteaptă cometa să treacă 'n furtuni, 
ca să arunce războiului sorții. 


Spada s'o "'ncovoaie 'n pajişti şi în noi 
ca pe-un curcubeu în veșnicii de lut, 
să nu treacă nimeni înaintea lor 

de rugina sângelui de nu-i umplut. 

Sub apusuri viorii de linişti par 
magi încrucișați pe ziduri cu penel, 
îmbrăcaţi în zale de argint, călări 
şi porniţi să nu dea înapoi de fel. 


Au intrat în domuri la întâiu popas 


și-urma lor pe ziduri a rămas. 
(Solstiţii.) 


SFÂRŞIT NELĂMURIT 


Aplecaţi-vă spre umilința porumbului, 
să-l auziți în nopţi cum pocnește 

dintre bălegar și singurătate, spre temelii 
de întuneric și cu ce chiot crește. 


Ascultaţi cum între prunduri izvoarele se sting 
şi cum de frica oamenilor în rădăcini se-ascund 
şi-apoi prin tulnicele plantelor cum merg în sus, 
să nu-şi atingă apele în drum spre cerul scund; 
ascultați cum se cunună flăcăii prin cântec 

şi nunta cum și-o pregătesc între nesomn și perne, 
ca, apoi, să intre amuţiţi în ghețarii albi, 

când mireasa singură în paturi se aşterne; 
ascultați între pumni cum v'a trecut copilăria, — 
cum paşii vă sună a lut și se opresc în drum 
ohavnici ca oierii când se strâng sub zadă, 
s'aprindă vreo baladă, să-i mănânce scruim, 


Şi mireasa de zăbavă 


cum vă caută prin slavă... A. 
( Solstiţii.) 


TEOFIL LIANU 


S'a născut la 12 Decembrie 1908, în Capu-Câmpului de lângă 
Câmpulungul Bucovinei. A inceput să înveţe a scrie și a citi abia 
la vârsta de 14 ani. A făcut școala normală din Văşcăuţi-pe-Ceremuş. 
Invățător în Plaiul-Cosminului. 

A condus revistele Crai-Nou, Flanc şi Izvodiri (ultima, în cola- 
borare cu Mihai Verbovschi şi George Stratoiu). 


COLABORĂRI: 


La reviste şi ziare bucovinene: Argonaut, Dorinţa, Iconar, Juni- 
mea literară, Pana literară; Glasul Bucovinei etc. 

La alte reviste şi ziare: Cuget Moldovenesc, Flux, Izvod, Lanuri, 
Moldova literară, Progres şi cultură, Revista Fundaţiilor Regale; 
Buna Vestire etc. 


OPERE: 


Apărute: Rod, Stampe în lumină, Cer valah, Curcubeu peste 
țară (versuri); în colaborare cu Ion Marțian: ediţia Poemelor lui 
George Stratoiu. 


TEOFIL LIANU 


RĂVAȘ PĂMÂNTEAN 


Cresc desnădejdile cum crește 'n nuci amarul, 

cum creşte *n iarba câmpului cenușa serii. 

Cu mâni uscate, stau pe crucea zilei merii 
şi anii trec ca apa morilor hotarul. 


Cresc desnădejdile precum cerneala "n file, 
precum tristețea ploilor în elegie. 
Deșărtăciune 's toate şi zădărnicie, 

şi umbră toată truda minţii, Teofile. 


(Cer valah.) 


CURCUBEU PESTE ŢARĂ 
d 


Cer albastru de oţel 

S'a 'ndoit pe umezi măguri. 

Prunii cresc lumina "n faguri 
“ Floare albă, burdujel. 


Ciutură de soare, fir, 
Pe ogor de mălăiște. 
Sună orele ca niște 
Bani de aur în chimir. 


Brazdă caldă de noroc 
Fier de plug a lins pe lanuri. 
Pâlcuri moi de iarbă, canuri, 
Cresc în ziuă de ghioc. 


59 


60 


POEȚII TINERI BUCOVINENI 


Mâni crăpate dăruiesc 
Lutului sămânță bună, 
Să răsară 'n somn de lună 
Ca un dar împărătesc, 


IV 


Ce muiere, măi, și luna. 

La fereşti copaci de aur 

Cresc subţiri. Pe cer de plaur, 
Până "n șolduri mătrăguna, 


Din departe, mai departe, 
Vale de făclii. Sub pleoape 
Cântecul nu mai încape, 
Nici în gând și nici în carte. 


Pe saltea de fân în floare 
Doarme trup de sânzâiene. 
Şi pe frunte și pe gene, 
Trestie de somn, răzoare. 


VI 


Numai stele la opinci, 
Curcubeu în loc de brâu. 
Versul moale ca un râu, 
Rămurișuri în tilinci, 


Pr) 

Oi ca mura, mițe moi, 

Au dat iarba la pământ; 

Oi cu mițe de argint, 

Măi, ş'un freamăt de cimpoi. 
* 


In bătaia soarelui, 
Buciume din haiducii, 
Şi pe file de stihii, 
Crengile amarului. 


Valuri moi de holde 'n spic 
Leagă "n fluier trup bălan. 
Lângă frunte, măgheran, 
Lângă cântec, trup voinic. 


VIII 


Sara asta în talangă, 

Busuioc și calapăr. 
Rupe-mi-aș din lună creangă, 
Să ţi-o scutur toată 'n păr. 


Din răcoare de. cofiță, 
Stele mari şi rouă, măi. 
La chimire, romaniţă, 
Cerul, Bărăgan de clăi. 


Sara asta, magherană, 

In prisaca verii,. tei. 

Ş'am să-ţi fac din lună cană, 
Din poemul meu să bei. 

X 


La întoarceri de livezi 
Fiecare pom un stup 

De lumină şi se rup 
Ceruri peste ierburi verzi. 


Versul legănat în soc 
Arde. Nalba-i pân” la sân. 
De te-aşi tăvăli prin fân, 
Albă-ai fi ca un ghioc. 


Inima cât floarea şi 
Sufletu 'n albastru nai. 
Maldăr moale de susai 
Cât sub şold s'ar îndoi. 


XIII 


Cât să scriu, să pun sfârșit 
Unui veac de călămăr, 
Când cerneala ta de păr, 
Sufletul: mi-a năpădit. 


Curcubeul cărții, știu, 

Va dura, măi, Doamne,-un cer, 
D'am să-ţi şuier ş'am Să-ţi cer 
Să mă 'ngropi în ochi de viu. 

Frunză-a morții peste sat, 
Mi-a cântat măre cântat 
Cucuveauă şi-a sburat, 
Apele mi-a tulburat. 


Ş'am încins pistoale grele 
Şi cuțite cu plăsele 

Şi pe murg gătit cu zele, 
Tot la drum bătut de stele. 


XIV 


Trei flăcăi, trei brazi de dor, 


La ușa pădurilor, 
Au cântat ș'au întrebat 
“ In colind despre "mpărat. 


Fagii au gândit în freamăt, 
Cerbii *'n file de omăt 
Au bătut bani albiori 
Pentru alţi colindători. 


La fereastra zorilor, 

La pălirea stelelor, 

Trei fântâni au lăcrămat, 
Trei mesteceni s'au plecat. 


XV 


Mănăstire, brazi în soare, 
Ușă de stejar, rapsozi. 
In desene: Voievozi 

Şi crăiese de cicoare. 

Eva și Adam în piele 
Şi un măr frumos rotat, 
Şarpe cu argint vărgat, 
Fructe neculese, stele. 


Iz de ceară și tămâie, 
Piatră înflorită "n cruci, 
Fraţi, cu palme de haiduci, 
Vin, cu-aromă de gutâie. 


Cărţi cirile, bolți înalte, 

In icoane: iad și rai, 

Ingeri albi cu păr bălai, 
Zapis, draci, cântar şi alte. - 


Jesle joase, magi, odoare, 
Steauă și păstori fugind. 
Serafimi frumoşi, colind, 
Porumbel și ram de floare. 


Letopiseţ, semne, peană, 
Ochi de poftă şi păcat, 
Miel de crin însângerat, 
Maica-Domnului, vădană. 


XVIII 


Bade, cruce de voinic, 
Cruce de pământ despic: 
Mândră masă 

De mătasă 

Şi pe ea colaci de soare 
Şi ştergare, 
Mari ștergare. 


Fluier, fluieraş de' fag, 
Scrie lună peste prag. 
Fluier, fluier de argint 
Scrie trupul pe. pământ; 


„Scrie 'n lemn frumos de soc, 


Sprincene de busuioc. 


Ziuă albă, 
Grea de nalbă. 


Inserare, 
Sub ogoare. 


Lângă somn, copac de lună, 
Noapte bună, 
Noapte bună. 


Mire, mire, 
Trandafire: 


La capăt de sat sărac, 
Pod de rouă peste veac. 
La marginea câmpului, 
Fluierele vântului, 
Cărările sfântului. 

XX 


Soare, soare lăutar, 
Arde-mi inima "n hotar 
Şi mi-o farămă cenușe 
Şi mi-o pune pe arcușe, 


Ochii mi-i îngroapă, măi, 
Lângă ierburi, lângă clăi, 
Şi mi-i creşte şi mi-i scrie 
Pe ogor de iasomie. 


Palmele-mi cu leatu "n vin, 
Mi le 'nmugură n pelin, 
Mi le creşte "n caldă vară 
Curcubee peste țară. 


XXI 


Bucură-te, Maică-Bună, 
Maică în pridvor de lună, 
Că ţi-e drumul dus pe cer 
Cale albă, lăicer, 

Că ţi-e drumul dus şi 'ntors, 
Lăicer de in netors, 


Bucură-te, Maică-Sfântă, 
Pasăre de crin îţi cântă, 
Pasăre galbenă 'n cioc 
Pe creangă de busuioc, 


- TEOFIL LIANU 


Pasăre, aripi de nalbă, 
Pentru cale, pânză albă, 


Bucură-te, bucuria 
Holdelor și melodia 
Apelor strălucitoare, 
Arborilor de răcoare, 
Dobitoacelor şi pânii, 
Ierburilor și țărânii. 


Bucură-te între stele 

Şi luceferi și zorele, 

Şi luceferi şi câmpii 

Şi ogoare aurii, 

Intre arbori grei de rod, 
Cale de argint şi pod. 


Bucură-te, mândră floare, 
Că ţi-e fiul trup de soare, 
Trup de soare, trup de rouă, 
Trup de mănăstire nouă, 
La culesul zorilor, 

In poalele florilor. 


XXII 


Iarnă, creangă de omăt, 

- Drumuri albe până hăt... 
Sub pădure: mărgărint 

Şi ştergare de argint. 


pe 

Din hotar până 'n hotar, 
Jaf de fulgi cât fluturi: dar; 
Pas de îngeri şi troian 

Pân' la brâu din lan în lan. 


Drum de sănii, până "n leat. 
Tata — stea a săgetat, 

Stea albastră. Căpriori, 
Noaptea pela cântători. 


Țara, câtu-i lungă, hăi! 
Câtu-i lată, zurgălăi, 

Roi de stele, măr domnesc 
Ş'un plug nou, împărătesc. 


Un colind frumos de-un ceas 
Ş'o fântână ce-a rămas 
Desvelită lângă cer, 
Lerui-Doamne, Lerui-Ler. 


Munţi de lună şi voinici 
Şi luceferi de arnici 

Şi de aur, grâu frumos, 
Cum e fața lui Hristos. 


XXIII 


Năruie-te, năruie, 
Lutule, pe anii mei. 
Lună, codrilor de tei, 
Dăruie-te, dăruie. 

Strânge-mi bob de cer la prânz, 


In năframă de fuior. 
Bea din apa codrilor, 


Gândule, sălbatec mânz. 


Cu poem de sânge cald, 
Creşte-mi numele pe brazi. 
Inserare, crești din iaz, 
Peste trestii, ca un fald. 


Scutură-te, scutură, 
Dimineaţă, sub opinci, 
Peste scrisul meu de-aici — 
Rouă grea, o ciutură. 


ză 

Cu peniță de oţel, 
Scrie lanu 'ncetinel. 
(Plugul...) 


2 


Peste crâng de tei, 
Stol de porumbei. 
(Zorii...) 


TI 

Plug de aur în grădină, 
Taie brazdă de lumină. 
(Condeiul. . . ) 


, 

I2. 
Peste satul tău și-al meu, 


Lăcrămează Dumnezeu. 
(Ploaia... ) 


716. 


Când cad stelele în rouă, 
Rupe dimineaţa 'n două. 
(Pușca pândarului. . .) 


-E 

Ciobăniţă, păr bălai, 
Paşte oile pe plai. 
(Stelele şi luna... ) 


37. 

Dimineaţa după ploi, 
Beau lumina din trifoi. 
(Melci...) 


54 

Lângă apă lină, 
Fluier de lumină. 
(Singurătatea. . . ) 


(Curcubeu peste ţară.) 


E A 


ASPAZIA MUNTE 
(ASPAZIA MUNTEANU) 


Născută la 7 Octombrie 1885, în comuna “Tereblecea-Veche 
(judeţul Rădăuţi). Trăieşte în comuna Plaiul-Cosminului, unde, cu 
Neculai Pavel, a editat revista Plai și colecţia cu acelaşi nume. 

Impreună cu d-na N. Ropceanu, Neculai Pavel şi Teofil Lianu, 
a înfiinţat un cenaclu literar, căruia i se datorește activitatea din 
jurul revistei menţionate. 


COLABORĂRI: 
La reviste şi ziare bucovinene: Junimea literară, Orion, Pana lite- 


rară; Glasul Bucovinei etc. 
La alte reviste şi ziare: Inmuguriri; Buna Vestire etc. 


OPERE: . 
Apărute: Involburări, Luminişuri (versuri), Mia (nuvelă), Breviar 
de poezie bucovineană contemporană (antologie, în colaborare cu 
Neculai Pavel). 
In pregătire: Diamante albe şi diamante negre, Cântece pentru 
vremile noui şi Pe urme cosânzene (poeme). 

IZVOR 


Adoarme urechea 
pe vinele fântânii; 
melodia, vechea, 

au cântat-o păgânii. 


]şi frâng mijlocul 
arcușe pe coarde; 
inele-și poartă jocul, 
amurgul arde. 


Mâne, pe-oglinzi, 
pe umbre picate, 
n'o să cuprinzi 
icoanele sfărmate. 
( Involburări.) 


POEM 


Din zarea luminoasă, spre căile trecute, 

un svon uitat în urmă de-o fi să te mai poarte, 
covoare de mătasă pe urmele pierdute 

îți va întinde-amurgul, și foi de roze moarte. 


De-o fi în zori pornirea, pe 'nfiripări de ceață 
va înflori tăcerea din svonuri adormite 
ghirlănzile "'mpletite de-o roză dimineață 

cu vise 'nrourate, cu doruri ne 'mplinite. 

Porneşte! Mâne poate va 'nviora credința 
cuvântul de lumină ce-ţi flutură pe gură. 
Va fi o zi senină când, albă, biruința 

va triumfa pe-altare, cari zeul şi-l pierdură. 


( Involburări.) 


POEM 


- Infășurate 'n noapte, depărtările 
aşteaptă luntrea albă, care să le-apropie. 
Din lunca neagră iese ca o dropie 
rotată luna, înălbind cărările. 


Lanuri albe în avânt își saltă grânele, 
pomii-şi scutur' floarea ca mărgelele; 
apele, zâmbind, îşi pun inelele, 
în argint spălându-şi mânile. 

(Inedită.) 


GEORGE NIMIGEANU 


„Născut la 24 Mai 1909, în comuna Tereblecea, județul Rădăuţi. 
Studii liceale la Siret şi Cosmeni. Licenţiat în geografie. Profesor 
la Cernăuţi. Militează de curând în gruparea Iconar. 


COLABORĂRI: 


La reviste şi ziare bucovinene: Crai Nou, Freamătul literar, Ju- 
nimea literară, Orion, Pana literară; Glasul Bucovinei etc. 
La alte reviste şi ziare: Moldova literară; Buna Vestire etc. 


OPERE: 
In pregătire: Icoane (poeme) şi Depe Molna (schiţe). 

DESPĂRŢIRE 


Despărțirea noastră, o zi mai frumoasă din toate, 
cu lacrimi și flori 

(cum sufletul nu poate 

să prindă în cuvinte acest apus de zori!); 
aducerile-aminte ne-au crescut 

lin și duioase în plante, 

cu fiece zi spre trecut, 


Ne ţin de sfat copacii și lucrurile din jur, 
ca inima să aibă tristeţi și bucurii; 
iubirea ne-o înalță la cerul cu azur, 
luceferii din noapte, luceferii din zi. 


Atâtea înţelesuri au toate pe pământ, 
că nu putem cu firea 

să dăm vreun cuvânt | 

la toate câte-au fost, la toate câte sânt. 


(Inedită.) 


CODRII 


Sună 'n brazi metalul, sec, 
rupe liniştea 'n păduri... 
cresc ecou în mii de guri 

şi mari neguri vin și trec; 
buciumă în codri jalea 

şi duc apele pe şesuri 
cânturi pline de 'nţelesuri — 
cât e munte, cât e valea; 

povestirile să-şi spună, 
umbre urcă pe poteci 
până în văsduhuri reci — 
drum de stele şi de lună; 
sună pe dumbrăvi talanga . 
şi hăţișurile tac, — 

peste zarişte de veac 
codrul își îndoaie creanga. 


(Inedită.) 


STRIGĂT IN DEȘERT 


Entusiasmul meu se distramă — 
cum, toamna, frunza copacilor... 


Trec pe sub ei și umbra lor e mai rară, 
zările mă 'mbie, mă chiamă, 

iar clipele trec cu prezentul celor 

ce vin şi 'ncep să dispară. 


Spre stelele idealului aș vrea să sbor, 
dar paşii îi simt în pământ: 

iubirea oamenilor am căutat-o zădarnic, 
căci inimile lor mă mint şi mă dor— 
(câte nu zice-un cuvânt, 

sufletul să-l tânguie amarnic!). 


Strig spre lumină, 
dar e pustiu împrejur... 

Dă-mi mâna, să mă ridic, 
frate, din sgomotul lumii, plină 
de zădărnicie și nimic, 
„dă-mi mâna. 


Entusiasmul meu se distramă — 
cum, toamna, frunza copacilor. . + 


Trec pe sub ei şi umbra lor e mai rară — 
iâr „clipele mor și altele vin... iară şi iară... 


( Inedită.) 


VASILE 1. POSTEUCĂ 


S'a născut la ro Septembrie 1912, în comuna Stănești (jud. Ră- 
dăuţi). Liceul l-a urmat la Siret. Licenţiat în litere. Student la doctorat. 

Desfăşoară o vie propagandă culturală în Bucovina. . 

Datorită lui, s'a tipărit o culegere din poeziile lui Mihai Horodnic 
precum şi piesa + Haiducii » a aceluiaș. 


COLABORĂRI: 


La reviste şi ziare bucovinene: Iconar, Insemnări sociologice, 
Junimea literară; Timpul etc. i 
La alte reviste şi ziare: Răboj; Buna Vestire etc. 


OPERE: 


In pregătire: Cântece de ţară, poeme (sub tipar la + Bucovina ., 
I. E. Torouţiu), Inlăcrimări (catrene) şi Monografia (roman). 

PRIMĂVARĂ PERIFERICĂ 


In mahalaua unde liniștea crește 'n floarea de meri, 
Unde copiii livizi n'aleargă râzând după fluturi, 
Unde viaţa, cu apa, se sbate în ochiuri și ciuturi, 
Şomeurii se târăsc pe căldărâmul cu-atâtea primăveri. . . 


Şi n'au nici un dor, doar amintiri în desagă. 
Foamea veche din sânge le-a irosit pe buze cântul. 
In popas lung, pe margini de drum, cu pământul 
Se înfrăţesc şi par'că viața brumată li-i dragă. 


Se 'ntind mâni — negre — desmorţite 'nspre soare 
Ca jindul ars după o pâne caldă, 
Un ţânc cu mâni și dinți de şacal dă 

Lutul în lături şi-şi face loc de culcare. 


Clipe, durând ca stropii de sânge 'n țărână, se scurg, 
Asfinţitul prin meri, beteală de aur agaţă. 

Adorm şomeurii, cu pânea soarelui în braţă, 

Şi-şi acopăr coșmarul-cărbune, cu vălul de-amurg. 


(Breviar de poezie bucovineană contemporană.) 


ADUCERE AMINTE 


In adâncul mărilor din amintire 

Cresc banchize de agată şi coral, 

Să-ţi adoarmă chipu 'n cântec de caval, 
Lângă strălucirea mândrelor safire. 

Să te-arăţi din neguri grele de uitare 
Şi s'apleci în foşnet leneș de tăceri, 
Peste crângul marei noastre revederi, 
Mâna ca un fagure de tei și soare. 


Bucurii din alte primăveri vom creşte 
Lângă pruni şi lângă zarzări și mălini, 
Şi ne-or ninge clopoței de râset, cristalini, 
Când i-om scutura, sub seri, copilărește... 


Străine ţi-s şi zâmbetul și inima. 

Şi-atât brocart de vis şi tinereţe, 

Crescut icoana frunții să-ți răsfeţe, 

In care veac te va 'ntâlni, sub care stea? 


Ochii ce te-au legănat cu sărbătoare 

Şi-au îngenunchiat în urma ta ca "n strană, 
Ţi-or mai desmierda suplețea de liană, 
Te-or mai săruta, vreodată, oare? 


(Inedită.) 


REVERIE 


“Ţi-s ochii basme mari de stele 
Şi de blândeţe sfântă ninşi; 
Obrajii trandafiri aprinși 

Şi mâna aur în inele. 

In suflet porți o primăvară 
Şi râsul plin în colțul gurii, 
Așa cum înfloresc răsurii 

De tinereţe 'm lan de țară... 


Dumbrăvi de gânduri şi cais 
Se sbat sub crinii albi ai frunții 
Precum legendele cu munții 
Spre lumea zărilor de vis. 


In lungi cosițe ţi-s'adună 
Comoara părului bălai, 

De par'că numa 'n clar de lună 
Il piepteni pururea și-l lai. 


= 


Te mai apropii visătoare 

In dulce lene de serai, 

Cum altădată te-aplecai 

Să mă desmierzi c'o sărutare..,. 


De vraja vremilor trecute, 
Romanţe plâng zădărnicii, 

Cu lacrimi mari şi nostalgii, 
Icoana ?n vis să ţi-o sărute,.. 


De ce tresari așa mirată? 
In lume toate sunt păreri. 
Trăieşte numai nicăeri, 
Şi-atotstăpân e niciodată. 
(Inedită.) 

MOARTE 


Gorunul trupului încuminţit și 'nfrânt 
Veghiază liniştile 'n ceas târziu și plâns; 
Și stelele la căpătâi, în bocete, s'au strâns 
Să ne 'nflorească rai sub geană de pământ. 


Recheamă fluer fermecat de mioriță 

Mânile cu noduri de corman şi sapă, 

Mărgea de sânge şi de veșnicie sub pleoapă, 
Pentru primăveri și pentru tinereţe de nuniţe... 


Brazi prin veac din sânge-o să-ţi adune, 
Să-l arunce "n zări de cântece și chin, 

La bordeiul cu pereţi și iconar de rosmarin, 
Pentru obrăjorii copilaşilor — căpşune. 


Să le-adoarmă, seara, leagănul cu vis 


„Şi să cheme îngerii 'n tovărășie, — 


Să le prindă 'n bucle zâmbete de bucurie 
Mari şi tinereşti ca o'nflorire de cais. 


Când se va 'mplini veleatul cu minuni, 
Cobori-vei peste lanuri, singur, spre bordei, 
Să le-aduci broboade, dragoste și stânjenei, 
Cum le-ai mai adus în anii buni. 


Crește fruntea, peste groapă, vrej de mătrăgună 
Lângă albumiţa ochilor închişi sub lut, 

Să ne 'nvârtejească lacrimile "n val de prut, 
Cu povești moldovenești și plâns de lună. 

Ingeri vor cânta și vor împodobi mereu 
Uşorii *n cimbru aromat şi 'n crengi de tei, 
Să ne strămute toate primăverile 'n bordei... 
Şi-atunci te-i înturna și tu, și Dumnezeu. 


(Inedită. ) 


CÂNTEC DE DOMNIȚĂ 


Domniţă din trecut veleat medieval, 
Singură 'n castel de basm-uitată, 
Mânile cu plânset de caval 

Ard bujori pe fruntea lung îngândurată. 


“ Creşte primăvara *'n chiot pe ogoare 
Şi la porţi rugina, deasă, pe zăvoare. 
Numai genele trudite de-așteptare 
Se-tot sbat să fugă 'n lumea mare... 


Vin, cosiţele, prin somn, să ţi-le-ogoaie 
Ingerii chemaţi de mâni prin vis. 

La castelul pururea închis 

Nu mai vin oștenii din războaie... 


De sub vadul primăverilor se sbate 
Lance de oștean făr' de stăpân, 

Ca s'adurme mers nepământean, prin fân, 
Lângă svon de alăute "'nlăcrimate. 


Ge 

Ci sub seară de-așteptări, târzie, 

Poposi un prinț din țări necunoscute,,, 
Şi-l aștepți de-atunci mereu să vie, 

Că s'a ridicat în şea să te sărute, 


A isbit, prin vis, un pumn în porţi 
Şi sub zori s'a prăpădit în noapte 
Şi se roagă, şi s'alintă 'n şoapte 
Pentru tinereţe, pentru vis şi morţi. 


Rătăcit sub cer de primăvară 

Se mai plimbă 'n noapte prințul tinerel 
Şi "n logodnă fără de inel, 

Umbre trec, în taină, pe sub seară... 


Un oştean din țări necunoscute 

Creşte iar, în vis, castelul de cristal... 
O domniţă din trecut veleat medieval, 
Se apleacă noaptea 'n visuri să-l sărute, 


(Revista Jconar.) 


INLĂCRIMĂRI 


Parfumul verii se topeşte ca o miere, 
Pometelor în pârg nectarul să și-l lese. 

Din când în când, din veac de noapte şi tăcere, 
Cad merele, prin somn, visând că sunt culese, 

Cu noaptea cresc nestăvilite 
Dumineci de singurătate, 
Din apa lumii revărsate 
S'adape crengile 'nflorite. 


* 


Dincolo de codri și de veacuri, 
Legănate *'n farmec de poveste, 
Dorm domniţe tinere "n iatacuri 
Şi” le 'ngână luna cântec la fereste. 


* 


In somn de negre gene 'n noapte, 
La geamul care dă 'nspre crâng, 
Roieşte-un stup aprins de șoapte 
Şi boabe mari de lacrimi plâng. 


* 


Când au trecut cocorii peste sat, 

Spre țări de leneșă visare, 

O mână "'nlăcrimată te-a căutat, 
Brânduși să-ți prindă drag în chiotoare. 


(Revista Iconar.) 


NECULAI ROŞCA 


Născut în 1912, în comuna Trestiana. A luat bacalaureatul la 
liceul « Aron Pumnul» din Cernăuţi. A făcut studii strălucite în 
filosofie şi filologia clasică. Profesor la Câmpulung (Bucovina), unde 
pregătește, cu Al. Bogza, Leontieş, Forminte-Ulian și alţii, apariția 
unei reviste literare de serioase intenții. 

A tradus mult din Baudelaire, Verlaine şi Rimbaud, desfășurând 
totodată şi o bogată activitate culturală în Bucovina. Remarcat con= 
ferenţiar. Iși pregăteşte doctoratul în filosofie şi litere. 

A fost laureat cu premiul Baudelaire, instituit de Ion Pillat şi 
acordat de « Vremea». 


COLABORĂRI: 


La reviste şi ziare bucovinene: Iconar, Insemnări sociologice, Ju- 
nimea literară, Orion, Spectatorul; Glasul Bucovinei, Tribuna ete. 
La alte reviste şi ziare: Răboj; Buna Vestire etc. 

OPERE: 


Apărute: Neutral, Blocat (poeme). 

In pregătire: Un volum de poeme, traducerea integrală a lui 
Baudelaire în româneşte, o antologie din lirica franceză de azi Şi 
un roman. 


„CORABIA PIERDUTĂ 
— DUPĂ ARTHUR RIMBAUD — 


Mă legănam pierdută pe valuri înainte 

când mă simţii lăsată de-ai mei în voia sorții; 
Piei-Roşii, beţi de sgomot şi i-au ales drept ţinte 
şi i-au ochit legându-i pe rând la stâlpul morţii. 


Treceam pe unde încă nimeni nu trecuse, 
eu, biată purtătoare de grâne şi curmale. 
Odată cu ai mei și larma dispăruse 

şi "n voia mea pe fluvii mă tânguiam la vale. 


Când marea se ivi cu vânturi nesfârșite, 
prin mijlocul urgiei treceam nepăsătoare, 
iar pașnicii corali cu țărmuri înflorite 

mau pomenit vreodată mai mândri acostare. 


Furtuna mi-a sfinţit trezirile aquestre. 

Uşoară ca o pană m'am clătinat pe valuri 

la sânul primitiv al faunei terestre, 

ani lungi, în șir, departe de faru 'nfipt pe maluri. 

Mai dulce ca un vin suav în toamna grie, 

am supt în proră marea și-am strâns în pânze luna. 
Oceanul m'a spălat de orice murdărie, — 

şi cârma și elicea mi le-a sfărmat furtuna, 


De-atunci m'am cufundat în sumbra poezie 

a stelelor răsfrânte de-adâncuri latescente. 
Tăiam azurul verde imensă şi pustie, 

lăsând în urmă morţii purtaţi pe valuri lente. 


Când sfâşiam albastrul, mă "'nfiora extazul 
de calme nostalgii spre irizarea zării. 
Imbătător ca vinul și galben ca topazul 
fierbea în el veninul iubirii și-al visării. 


Am întâlnit un cer de clopot și cicloane, 
talazul frânt de stânci și seara "n limpezi unde, 
şi zorile senine, ionice coloane, —. 

pătruns-am unde omul în vise nu pătrunde. 


Un soare preistoric, halucinat de frică, 
ilumina fantastic convoiuri violete 

de lumi înmormântate în epoca antică 
sub valurile pline de ritm de triolete. 


Dearândul, luni întregi, în sânul vijeliei 
m'am năpustit isteric spre țărmuri împietrite. 
N'am bănuit nicicând că mânile Mariei 

vor potoli c'un gest oceanele trezite. 

Şi-am întâlnit — de-aţi şti! — limanuri minunate, 
cu flori şi antilope în înserarea plină 

de vise coborite pe lunci întunecate, , 
craiu-nou croind vecii din liniştea marină. 


In apele "'ncropite, oprindu-mi o grimasă, 
simțeam leviatanul întreg ascuns de alge, 
visând căderi de apă sub luna ce se lasă, 
iluminând distanţe flotilelor hidalge. 


Ocean de-azur, ghețari, sori de sidef şi sânge! 
Inpotmoliri târzii în golfuri insalubre, 

cu șerpi ce cad din arbori când ziua "n zări se frânge, 
stârnind parfumuri grele şi plioscăte lugubre. 


Copiilor doream să le arăt uimirea 

albastrei frământări în clipele plecării, 

căci valuri înflorite mi-au luminat pornirea 

şi vânturi fără seamăn m'au dus în largul mării. 


Peninsulă răzleață, purtam atâta cântec 

şi-atâtea stoluri albe spre-o lume fără moarte, 
pe când toți înecaţii îmi pătrundeau în pântec, 
să doarmă printre scânduri, întorși pe altă parte. 


Pierdută fără urme în irizarea zării, 
sorbită în eter de ceruri furtunoase, 
nicicând nu-mi va găsi vre-o flotă "m largul mării 
_păoacea cotropită de alge și sargase. 

Imensă, fumegândă prin ceața viorie, 

eu ce spărgeam albastrul aprins în pragul serii, 
purtând poeţilor subtilă bucurie, 

licheni de-azur și soare, culeşi în miezul verii, 


treceam transfigurată de 'nfiorări latente, 
simțind că hipocampii se-adună 'n depărtare, 
iar zările vărsau prin pâlnii transparente 

un cer ultramarin, învolburat de soare. 


Dar algele crescură în mări ca "m nişte glastre, 
iar timpul mă umplu de umbră şi regrete. 
Eternă urzitoare a "'ntinderii albastre, 

visam din nou trecutul închis sub parapete. 


Ingrămădiri stelare de insule cu cerul 
pătruns de 'ngândurări subtile și bizare, 
c'un soare ce străbate înfrigurat eterul, 
îmi veţi deschide drumul vieţii viitoare? 


In visul nopţii verzi și-al zonelor polare 
sărutul deprimant din ochii goi ai mării 
se ridica odată cu seva arzătoare 

a fosforului galben, stigmatul disperării. 


Am plâns prea mult, o ştiu, dar zorii te 'nfioară 
şi noaptea-i grea de lună, iar ziua-i grea de soare. 
Iubirea m'a umplut de-o toropeală-amară. . . 

De s'ar sfârși odată, să mă scufund în mare! 

De-o fi să mai revăd pământul Europei, 
doresc băltoaca neagră, în care pe "'nserate 
un biet copil străvede, plecat deasupra gropii, 
pe valuri de safir, corăbii argintate. 


“ Azi valurile limpezi mi-ar amări plutirea 
şi 'n radele străvechi tristeţea m'ar ucide 
când, spartă de furtuni aş trece sub privirea 
pontoanelor superbe, intacte și stupide, 
(Inedită.) 


CIMITIR PE CÂMP 


Ne-am întâlnit mai simplu decât m'am așteptat, 
dar putredele cruci ne-au întețit delirul, 
când seara-şi înclinase în stropi de-argint potirul, 
împrăștiind răcoare pe-al morţilor oftat, 


Părea aprins de rodul din arbori cimitirul. . . 
In sufletele noastre trezite s'a iscat 
profunda nostalgie a celor ce-au plecat, 
simțind cum îşi înoadă "m viața asta firul. 


Imbrățișarea noastră pornea din infinit 
şi 'n prima sărutare trăirăm înmiit 
acel apus de soare arhaic şi vibrant — 


şi 'nfioraţi de gânduri străvechi spre miez de noapte 
ne-am regăsit sărutul prelung, exasperant, 
în seva celor morți din vişinile coapte. 

( Neutral.) 

PSIHASTENIE 


Timp, ţiuind în treacăt, crestează rană udă 
când ușile deschise pe- -al serii cenușiu 

au scârțâit sub nouri înfăldurați, pustiu, 
final irevocabil uritu-ţi să audă. 


In liniștea ogrăzii tăiate pui cu pui, 

suspin 'cotropitor de morți ce n'au să 'nvie. 
Reliquii, remușcări: un os pe farfurie 
şi-atâtea spaime certe, nespuse nimănui. 


In piept pândeşte golul. E vremea de culcare; 
iar noaptea ce-ţi străbate ca o leșie 'n vine 

e moartea descifrată intuitiv de tine 

în izuri, în migrene şi "n resturi de mâncare. 


( Neutral.) 


PLECARE 


Lucise calp decorul sub aprigul fior 
al smulgerii din locul trăit într'o cavernă; 
desgustul planturos crescuse 'n pat şi pernă, 


„corcit de-un zâmbet bleg şi neîncrezător, 


Sălașul soporific nu l-am căutat duios 

în tragice opriri sub cruci înfipte "n cer, 

Ci — cumpenit pe osii de spaimă și mister — 
trecui neistovit sub cerul răcoros, 


NECULAI ROŞCA A 93 


Curgeau prin pâlnii largi de toamnă și frunziș 
cascadele de aer cu adiere castă... 

Se ridicase ziua fantastică şi vastă, 

iar soarele bătea în nori pieziş. 


( Neutral.) 


“TOAMNĂ ALBASTRĂ 


= 


Cu frunţi neînclinare la nicio despărţire, 

ne-am desfăcut, stăpâni pe soartă, firul vieţii — 
spre-a regăsi avântul lăuntric în ereţii 

iubirii ne 'mplinite, lăsată 'n amintire. 


Dar toamna asta dulce ne-ar risipi pereții 

şi n'am mai şti să credem în altă fericire, 
de nu ne-am fi desprins din noi şi de iubire 
cu sufletele pline de ritmul dimineţii, 


căci ne-a surprins parfumul din tufe de alun, 
iar la părâu femei surâzătoare 'ntr'un 
alint transfigurat de nuduri ca "n Giorgione 


au absorbit viața în gesturi sensuale, 
deşi adie vântul trăirii altor zone 
în deplasări de nouri pe arii siderale. 


( Neutral.) 

PEISAJ IDEAL 


Priveliştea pornită din zări imaculate, 
tăind în stâlpii serii ecrane succesive, 
ne-a înflorit privirea cu reverii naive 
din vremea ne 'ntinată de așteptări negate. 


Cuprinse 'n lunecarea răzoarelor lascive, 

curg inimile noastre în zâmbete 'mpreunate. 
Acum, când nici un svon din lume nu-l abate, 
surâsul depășește cuvintele tardive, 


Adie vânt mai umed, dar mâna ta e caldă, 
căci ploi de raze limpezi pe văi de-azur te scaldă 
în clipa care trece cu licăriri de mit. 


E viaţa lângă tine prea pașnică și lungă, 
somn desfăcut din vremuri, pândind la răsărit 
o noapte care vine, dar n'are să ne-ajungă. 


(IVeutral.) 


RETROSPECŢIE 


Amurgul pare-o criptă imensă și pustie, 
la orizont cu nouri nebuni de nostalgii, 
întinşi ca o săgeată spre vechi copilării, 
ce râd din pajiști ude de roua ce 'ntârzie. 

Crengi triste de-o vechime prea familiară 
şi-au profilat — de mult — destinul terminat, 
legând bucăţi de soare ilustru şi uzat 

în monogram idilic pe pânza funerară. 


“Singurătatea-mi pune un nimb de nebunie... 

De-acum fecioare 'nalte s'or mlădia la bal, 

iar trupul lor învie, tăind diametral 

şi sufletu-mi şi seara imensă și pustie, 
( Blocat.) 


= 


NU E GREU SĂ PRIVEȘII 
MOARTEA IN FAȚĂ 


„Cu fiecare seară renunţi la tine iar... 
Instincte provizorii aţâță violente 
coşmarul existenţei tot mai inconsistente, — 
un sector periferic, romantic şi murdar. 


Lumina retractării — în dioptrii egale — 
să cadă pe deruta de vis inoperant, 
suspendă aşteptarea momentului prestant: 
justificare goală suitelor banale. 


Trafic apocaliptic în bloc de rău moral 
spectaculos grefat pe-un minim de durere: 
simți — pură — mântuirea, ca o adiere, 
la gândul nivelării totale 'n ireal. 

( Blocat.) 

CULMINAȚŢIE INCERTĂ 


Recalcitrant, pământul din văi elementare 
transmite 'n reticență eșecul ancestral, 
când pantei șerpuite şi agere-i răsare 
retroactiv zenit: vis cald și virginal. 


Iubirea ta să fie purificatoare 

— impresionantă cruce terestrei repetări —, 
delimitând melodic în vremea trecătoare 
emoția ce trece dincolo de zări! 


( Blocat.) 


DESBATERE 


Dă-mi copilăria păsării brodate, 
tulbure pornire “cu tensiuni în vid! 
Peste disensiunea lutului avid 
numai somnul leagă falsele carate... 


Ziua mea se teme de clarificare: 
Foamea eschivează un imperativ. 
Satură-ţi declinul deturnând pasiv 
crestele ce iartă morţile prea rare. 


Totul se rezolvă 'n dimensiuni mărunte. 
Setea amintită crește melodii 

aprige "n ţinuturi unde ai să vii 

mult mai trist pe fluviu "'ntors și fără punte. 

Țipătul striat al marii solitudini 

limpezea iubirea pentru ascenziuni, 

„dar în Eldorado tristele minuni 

sublimau mirajul calmei platitudini. 
(Inedită.) 


DRUM DREPT 


Ne-am scuturat din ape tulburi uluiţi 
când vagi eleoungeri burară un calvar, 
alunecării line în moarte îndreptar 

şi zlot de veșnicie cel6r neadormiţi. 


In sufletul nesigur mai stărue un rest 
din desarticularea hotarelor de lumi. 
Ținutul viitor așteaptă să-ţi asumi 
potecile pieptișe și-un clar destin agrest. 


Se-aude stilizată o inimă *n zăpezi, 

iar nota discordantă, sculptată în trecut, 

sporește exaltarea acestui început 

în panică sub cerul de-azururi și grămezi. 
(Inedită.) 


PEISAJ DEFINITIV 


Sfinţirile mărețe de lacrimi un ţinut 

le aștepta 'n tămâia cumpenelor caste, 

Somn lin înviora cu brazi și stânci pe coaste 
copilăria unui frenetic început. 

Munci pașnice alături cu iz de fân și trudă 
împrospătară toamna din suflete și cer. 
Te ridicară munţii în pulsul lor auster 
pe culmile cu climă limpede şi crudă, 


i s'au insinuat sălbatec și intim 

cu plaiuri retrospecte și piscuri fumurii, 
cu licăriri de suflet, străvechi și totuși vii, 
cu gânguriri de leagăn și cruci de ţintirim. 


(Inedită.) 


PRIGOANĂ 


Se pregătea o vreme de răscoliri și chin, 
propice amintirii șoptite lângă vatră, 

dar cei luaţi într'însa s'au zgâriat în piatră, 
pierzând şi miruirea colnicului târziu, 


Se poticniră cerbii în sânge sub tăpșan, 
tăgăduindu-și dreptul de-a mai voi să fie; 
pe măguri floarea urii, păscută 'n rana vie, 
s'a veștejit în ochiul trufaș și ortoman. 


Creşteau copii cu lutul livezilor la fel, 

aripile de vânt în vis să nu-i atingă. 
Voinicul ce pornise de dragul lor să 'nvingă, 
rămase sus pe culme — cu moartea numai el. 


( Inedită.) 

PĂCAT IZBĂVITOR 


Dilema rezolvată topi în stadiu pur 
complexul ezitării și-un trup de imprecizii. 
Pe bolta din orbita identică astrizii 
încrucișară săbii și drumuri de azur, 


Fruntariul se fixase dincoace de gest, 
împărtășind iruptei singurătăți finale 
monocromia stingerii universale 

şi uvertura amplă a unicului est, 


Mulţi alții din revers găsiră cerul gol, 

dar pentru cei meniţi lumina fu prea mare 
când sacrificiul ultim al vieţii viitoare 

a transformat o trecere în vid — într'un ital 


(Inedită. ) 


DANS 


Perechea fără nume şi fără început 
unificase plaiul cu seninătatea. 

_O linie mirată de ea, eternitatea 
oprise distrămarea sfârşitului știut. 


Simplificat în apa botezului nubil, 
minunea te cuprinse necunoscut de tine. 
Adulmecata unei sălbătăcii depline, 
luase vălul lumii cu ochii de copil. 

Mers ondulat şi static spre-un raiu interior 
cutremura pe buze sărutul și privirea. 
Neliniștitul crin respinse mântuirea 
întoarcerii în lutul divers și-odihnitor, 


Ultragiase nuduri azurul violent 

— în treacăt, totu 'n treacăt de moarte și iubire—, 
purificat de marea și unica ieșire 

în sunet şi culoarea sângelui absent, 


(Inedită.) 


NUMAI ODATĂ 


Telurica francheță răsbise atitudini 
astenice de mit înalt și chinuit, 

In daltele căzute, un trup neisprăvit 
urca în simfonii carnale certitudini. 


Odată contestate peceţile amare, 

roise "n coapse viaţa ca primăvara "n stup. 
Te bucurai de soare, de apă şi de trup, 
să te întorci mai pur pe culmile stelare, 


Căci peste lut veni un val de duioșie. 
Pornirea reprimată îţi cizela un crin 
crescut în ciornozomuri de chiot şi venin, 
să 'mbălzămeze "n vis celesta chinovie. 


(Inedită.) 


MIRCEA STREINUL 


S'a născut la 2 Ianuarie 1910 în comuna Cuciurul-Mare (judeţul 
Cernăuţi). Bacalaureat al liceului « Aron Pumnul» din capitala Bu- 
covinei. După studii de litere, filosofie și drept, a luat licenţa în teo- 
logie. In prezent, redactor la ziarul « Buna Vestire » și îşi pregă- 
teşte doctoratul în teologie. 

Impreună cu Ion Roşca, Gh. Antonovici, George Drumur şi 
Neculai Pavel, a înființat în 1931 gruparea de literatură Iconar, 
transformând-o ulterior, cu colaborarea lui Iulian Vesper, în edi- 
tură. După câțiva ani, Iconar-ul s'a îmbogăţit cu o revistă, care apare 
şi astăzi, 

A editat revistele Argonaut şi Fișier, iar în liceu e Caietul celor 4», 


COLABORĂRI: 


La reviste şi ziare bucovinene: Crai-Nou, Indrumarea, Munca 
intelectuală, Orion, Pana literară, Plai, "Țara Şipeniţului, Viaţa Bu- 
covinei; Cronica românească la Cernăuţi, Tribuna etc. 

La alte reviste şi ziare: Ancheta, Arc, Azi, Bloc, Capricorn, 
Cuget moldovenesc, Floarea de foc, Frize, Gândirea, Grai moldo- 
venesc, Însemnări, Izvod, Lanuri, Moldova literară, Munca literară, 
Orientări, Orizont, Pagini literare, Pământul, Petrodava, Progres şi 
cultură, Răboj, Revista mea, Treisprezece, Viaţa Românească, Vre- 
mea; Curentul, Naţionalul Nou etc. 


OPERE: 


Apărute: Carte de iconar, Itinerar cu anexe în vis (premiul de 
poezie pe anul 1934 al Societăţii Scriitorilor Români), Tarot sau 
călătoria omului, Divertisment, Zece cuvinte ale fericitului Francisc 
din Assisi, Comentarii lirice la poeme într'un vers de Ion Pillat. 

In pregătire: Oameni de noapte, Lupta împotriva visului (romane), 
Rumâneasca (poem), Cartea înainte de moarte, Cântecul de dra- 
goste și de durere al aurului sub mânile meşterului (versuri), Meşterul 
Manole (libret pentru o operă de Paul Constantinescu), Zamolxe 
(libret pentru o operă de Liviu Rusu), 4 Aprilie. 


METEOROLOGIE 


Barometrele campestre cari le știu, 
nu au arcuri de oţel, și nici argintul viu 
nu svâcneşte 'n ele... 


Bunul Dumnezeu, cum a 'ngrijit de toate cele! 


Vrei să ştii de-o fi în lanuri soare 

mult? Citeşte 'n jocul rond de rândunele: 
dacă âripa se 'nscrie bine, fac prinsoare 
că vei căuta răcoarea serii; — 

la toamnă s'or aprinde "n ramuri merii 

Şi vei spune — pentru-a câta oară?— 

« Caldă strașnic fu această vară! ». 


MIRUEA STREINUL 103 


Unchiul ostru al lui Pascoli zicea: 
«Stele liniștite, dimineaţa va ploua». 


* 
* * 


Când văd cum plugurile ară, 
fierul lor îl simt în mine 
şi-alerg cu cerul peste seară 
ca să strig spre el: « Vecine!». 


(Itinerar cu anexe în vis.) - 


" VERLAINEIANĂ 


Iată fructe încă umede de rouă, 

culese 'n zori. E plină casa de grădină; 

ca stele 'n alt peisaj, miresme plouă, — 

şi-odaia, totuși, invadată-i de lumină. 
(Itinerar cu anexe în vis.) 


PETRU CERCEL 


Ochi trufași de levantin, 

vraciu isteţ la mueret, 
bea doar soare "n loc de vin — 
că e craiul şi poet. 


Frânge, seara, trup de păuniţe: 

« Ah! Ce dulci îs fetele muntene! 
Au tot noapte deasă pe șuvițe 

şi sub fuste bun prilej de lene.» 


* 

Amurgul de sub turle când ţâșnea, 
înalbăstrind cetatea ce părea 

(în apa caldă a "'nserării) moartă, — 
oriunde-și arăta, șiret, o fată stelele, 

da Petru pumnul drept în poartă, 

dar Domnul niciodată nu schimba inelele. 


* 


Biserici zugrăvise craiul, 

cu sfinte-aproape goale, ca la Roma — 
şi părea atât de viu alaiul, 

că simțeau coconii 'n nări aroma 
veștmintelor de-azur în loc 

de boarea dulce-a firelor de busuioc, 


Insă: | 

țara rău s'a supărat şi-atunci 

ăl craiu şiret s'a dus în lume — 
în cetate vreo treizeci de prunci 
n'aveau tată, n'aveau nume... 


(Itinerar cu anexe în vis.) 


TRAGICA INTÂMPLARE DIN 
STRADA... 


Cântau cocoși a ploaie 'n mahala; 

la-un gard, sub felinar bolnav de-albeață, 
un guard ţignalu-și melancoliza — 

ceas mic de noapte 'nvăluită "n ceață. 

Etajul III o pleoapă somnoroasă și-a deschis; 
pe trotoar de piatră, lucrătorul şi-a sfărmat 
coloana vertebrală; sângele i-a dat 

pe ochi, pe nas, pe gură — şi-i oribil de descris. 


Râdea un câne slut la stele, 
pe când Maria cobora, întrerupând extazul, 
ca să sărute mortului obrazul 
şi sângele ce înflorea pe piele. 
(Itinerar cu anexe în vis.) 


PAN VORBEŞTE: 


Când nourii se scutură pe munte 

şi iezii cred că jocul e așa, 

cum mugurii corniţelor îmi cresc pe frunte 
cu bucurie simt — şi-mi vine a juca. 


(Itinerar cu anexe în vis.) 


DESCRIPŢIE 


Stau caii cu nările 'm aburi de râu. 
Tufişuri cu noapte cresc. Stepe 
visează. Miroase a vară şi-a grâu. 

Prin umbră mai flutură coame de iepe. 


Orașul clipește lumină departe. 
Flăcăul adoarme pe pulpe de fată . 
— de vis se făcu — și e moarte 
această iubire atâta de 'nceată. 

Şoproane cu roți aruncate 

în colb şi-aurăria de-amurg a ungherelor 
în greeri își cântuie grinzile-uscate — 
sta luna de iarbă veghere lor, 


In mlaștini tristeți de cărbune viitor 
mocneau sub tilinca brotacilor sluţi, 

iar timpu-și lega de picior 

privirile cânilor muţi. . N 


Pe dealuri!... pe dealuri, ce piatră ședeau 
toți morţii, din frunză s'asculte 

cum șerpii desmiardă ce au 

mai splendid nervurile-albastre și multe. 


(Itinerar cu anexe in vis.) 


MOARTEA PRINȚULUI GET 


Il ţintuiră de stejar, la soare 

să-i fie ochii şi deasupra lui roteau 

toţi șoimii codrilor, cari presimţeau 

cum carnea amorţeşte-albastră de sudoare: 


Cununa de văpăi iradiază 

prin lacrimi curcubee "n jocuri felurite; 
sclipesc zadarnic stemele iubite — 
săgeată-i "n carne fiecare rază. 

Atât de mult iubise soarele! 

Zei crunţi i-au dat în suflet vitejia 
ce-i prelungește agonia, 

pe când, departe, mor ogoarele. 


* 
* * 


La urmă, moartea vine "ncet, 
familiar îl ia cu sine şi-l precede 
atât de asprul zăngănit de spede.. 


Așa muri acest ursuz prinț get. 


(Itinerar cu anexe in vis.) 


LOGODNĂ MISTICĂ 


Astfel fu; crepusculară 
tristeță toţi ciobanii luminară 
pe-a munţilor singurătate 
şi-a inimilor, 


Fata sta "n genunchi 

şi, glorios, stejarul 

simţea 'n rărunchi 

omenească după trup strigare. 


Dănţuiau ciobanii. 

Nu plângeau, dar sufletul 
era sfâșiat ca o flamură 
purtată în glorii de sânge. 

Stejarul fremăta 
și îngerilor le venea ca tristeță 
sau bucurie a ei 
lumina soarelui, 


In vale, putrezeau cerbii 
cu picioarele "n lut. 


Numai flăcăul, care 

strângea stele, la târg, din sudoare, 
n'a ştiut 

că fata era la stejar, 


x 
* * 


Când lemnul 's'a închis, 
frunzele în sângeriu au dat; 
era stejarul ca un împărat — 
şi totul s'a făcut de vis. 
(Itinerar cu anexe în vis.) 


FRAGMENTARIU 


Am ctitorit livezi de brumă 
pe mâna mea și meri am răsădit 
pe şesuri, unde-au ars de ciumă 
cetățile, pe cari le-am ispitit. 


Când cerul mi-a părut sfidare, 
mi-am strâns armatele de nebunie — 
cu pietre-am aruncat în soare 

Și "n inimă cu veșnicie. 

Creşteau amurguri mari pe fruntea serii, 
pe care se stingea de glorie destinul 
râvnit de mările tăcerii 

şi nimeni nu mi-a regretat declinul. 


Pornesc pădurile prin somn la vale 

şi pajura vâsleşte 'n ploaia de mătasă; 
din plisc îi scapă 'nsemnele regale 

şi scutul fumuriu pe inimă-i apasă. 

Prin neguri trece băietanul, care 

s'a nărăvit la vis, și nimeni nu-l mai știe 
de om, căci pasul lui la drum tresare 


ca frunza, când o bate dor sălbatic după glie. 
pi V 


Ii latră-ogarii beţi de sânge 'n urmă 
şi ciutele se sbat cu cerbii după ele; 
prin mlaștini putrede mistreţii scurmă 
sub ape, măcinând luceafăru 'n măsele, 


iar pajura-i stârnește din visare 

pe regii palizi din monede și le sună 

— prin toamnele cu-alaiu de vânătoare — 
în fruntea sângerată un val de zări și lună. 


Văcarul le priveşte danţul și râde tont la stele; 
oierii blânzi ar nărui bătuta, 

dar zorii sunt aproape și paşte ciuta 
otavele "'nrourate, botul să şi-l spele, 

şi-atunci, prin ploi albastre de mătasă, 
trecutul gol de glorii îi rechiamă 

pe regii pâclelor de-acasă — 

în legendă iar să intre și 'n aramă. 


* 


Inţelepciunea noastră-i jucărie: 
poeţii stau la tejghea, 
filosofii vând idei de hârtie, — 
oare nu era mai bine 
să fim arbore, piatră sau stea? 


Poetul întreabă: 


Cântecul nu-i laudă 
pentru mânile lui Dumnezeu? 


Copilul răspunde: 


Seara, când mă culc, aud 


pomii Cum în cerc se-adună; 
în ochi îmi cade un luceafăr ud — 


pomii cântă 'n frunze pe sub lună. 


Poetul exclamă: 


Maria-Domnului, lumină 

crudă peste pomi să cadă; 
Te-așteaptă 'n inimi grâul, vină — 
ochii pruncilor să vadă. 

Copiii cântă: 
Ciuta 'n codru-a lăcrămat, 
trei stejari la ea s'au dus 


şi, de 'ndată ce-a 'nserat, 
daruri mândre i-au adus: 


iarbă moale de dumbravă, 
răcorită "n ger de stele, — 
oglingioară de zăbavă 

şi-o cutie de mărgele, 

să se joace, de va vrea, 
puiul mic și craiu cu ele. 


S'au întors apoi stejarii 
după drumul scris de stea — 
şi s'au minunat pândarii 
de-arătarea ce creștea. 


Paznicul cel bătrân își amintește: 


Mai târziu, l-au judecat 
lupii, că le-a tulburat 
apa codrului la vad. 


Copilul spune: 


Petre, din lulea îţi cad 
stelele — și-om rămânea 
peste noapte fără nicio stea. 

Poetul visează: 


Lăsaţi pânza pe faţa Mariei, 
Maria-Domnului ; 

numai una e lacrima bucuriei, 
Maria-Domnului ; 

saltă vântul la fereastră, 

vrea s'o vadă 

pe Maria-Domnului; 

şi s'o ducă "n raclă-albastră, 
ca să șadă 

în dumbrava somnului, 

să-i slujească îngerii de nea, i 
cu aripi de catifea, 

cu picioare de mătasă, 

sgomot să nu facă 'n casă, | 


—. .. 


* 


Din şold îţi cade mătăsos piciorul — 
şi crinul nu e mai melodios. 

Ca linia ce "'ntruchipa ulciorul 
Samaritencii, slugă lui Hristos, — 
stă coapsa curgeri line de colină 

şi pânza te primește 'n mângâieri 
de mână "'nvălurată sub lumină — 
visând amiaza marilor tăceri. 


Doar cerbul are glezna mai subțire, 

când ia luceafăru 'n copită, dintr'un singur salt; 
genunchiu-i măr — şi-atâta liniștire 

insinuiază mersul tău înalt, 

Vreodată de te va 'ntrista ?n țărână 

chemarea după seară, ca "n aceste seri nici una 
de-atitor, te voiu lua de mână, — 

în suflet să-mi păşeşti — ca 'n iarbă luna. 


* 


Ostateci suntem. 


Totuși, poate că sufletul nostru va sta dovadă, 
fraţi iconari, pentru toate cerurile. 


Laudă drumului nostru, frați iconari; scriu 
pentru ce-ar fi bucurie și liniștire, să ştiu 
a stelelor liniştire, 

deşi luminile-aleargă 

pe străzi, a nebunie. 


De-această bucurie a liniştirii, 

vom ridica mănăstire de cuvinte, — 
și 'n fiecare va fi o stea: 

inima ta, a ta, inima mea. 


Limpezi, aurorele sună 
pe turle înalte de tăcere; 
în naiu se ridică fântâni 
când aurorele sună — 

şi serile-ţi cad liniștite 
pe mâni, 

ca pe frunte. 

Amurgul în inimi ne creşte, 
un pom a vorbit; 

seara în pomi cum va creşte — 
inima iar a vorbit, 


Deodată, totul se ţine vale; 
curge ca un râu frumos 
pădurea colinei 

pe umerii Domnului Hristos. 


*%* 


Zidurile se strâng şi visează 
văile "n cari odihneau 

sub stejari; aşează 

turlele coroane de fier 

pe fruntea zidurilor — 

şi sunt ca nişte 'mpărați 

după răsboiu, 

căci, întretimp, a răsărit soarele. 


Când m/'or cobori 'n mormânt, 
fiecare frunză va fi cuvânt, 
ochii vor lumina în amintire, 
ca să dea serilor de știre: 

țara heruvimilor să vadă 

cum le vine fratele 'n livadă, 
logodit cu șoapta vântului 

în umbra pământului, 

între noapte și zi, — 

iar cine va auzi 

suişul sângelui 

la tâmplele muntelui, 

să se uite cum trupul meu 

s'a așezat 

în inima lui, 

la dreapta soarelui, 

la amiază de bine şi rău— 

cum a hotărit Dumnezeu. 
* 


as 


De pe frunte îi curge sudoarea, 
brumând obrajii palizi de 'noptare; 

între degete, mâzgă albastră — depărtarea 
i-a putrezit în ochi și-a ars de soare. 


“In ţara luceferilor orbi aleargă 

onagrii, bătând frunzişul molcum de tăcere; 
memoriţi cu inima largă 

adapă păianjeni de fiere. 


Regat de brumă, sufletul tânjeşte 
după vânătoare cu şoimi crăiești: 
uneori, zare ploioasă, buchiseşte 

în ţarini de carne ctitorii mănăstirești, 


Pândeşte mic, viclean, la picioare, 

mâna să se plece pe creștet, bună; 

la urmă, se satură de-aşteptare — 

şi genunchii şi-i sdrelește 'n crengi de lună. 

Depărtările le-a sumes pe drum, 

s'a condus după inimă, nu de stea, 

oricât de solemnă, şi-ascultă şi-acum 
sângele, care 'n trandafiri se ducea. 


Din toți arborii, viorile se-adună 
pe frunzele memoriei; 

fac nomenclatura oceanelor din lună 
și mă citesc în pasagiul gloriei: 


acest ciudat străin sunt eu, eliberat 

din rigoarea celulară — 

parc'ar fi suflet şi s'a luminat 
recunoașterea, ca să 'ncep oraţia protocolară. 


Au închis porţile la cetate, 

ca la sfârşitul unui vis; 

au tăcut toate 

și numai un cuvânt s'a deschis, 


« Salut, 
imunde prinț! 


Luceafăr negru, coborit din trandafiri, 
la casa nouă, stai 

la dreapta, stelele subțiri 

să-ți prindă umbra peste raiu. 


Sent-loan, colind să-ţi fie 
ploaia, care te botează 
cum se scrie 

lumina tulbure de-amiază. 

Sună ?n vis, auzi, 

oraşele cu morţi în fiecare casă; 
pofteşti oştenii uzi 

de lună să te ia la masă. 


Dar gândul tău nu ştii 

S'agite nicio flamură şi nicio "'nălțare 

nu te-a ispitit— nu 

s'a 'nălțat, numai pentru tine, nici un soare. 
Te-ai re-creat din frunzişuri, 

în cari păduri apuse putrezeau 

cu amintirea cerbilor de luminișuri, 

la poduri cum se-opreau. 


Nestatornic domn, urzit de catifea, 
funebră seară ţi-ai aruncat pe umeri; 
până la ultima stea, 

numai puține seri mai numeri. » 


Avorbitul s'a declarat învins 

şi-a intrat în lumină, 

iar îngerii s'au stins 

în focurile din grădină, 

peste cari luminau 

ploile cumpărate din pădurile inimii, 

pe când scriitorul își ridica fruntea, 

simțindu-se ca Dumnezeu după despărţirea apelor. 


%* 

Fraţii de cruce spuseră: 


« Te-au cumințit 

zăpezile pe frunte, 

ciobane pe la cerbi deprins; 
pădurile s'au depărtat şi "n locul lor 
doar ochii ciutelor te-au nins 

cu _tristeți. 


La horă te prindeai cu stelele 

și focul ni te-a mistuit; 

dar gândul nostru-i: de-azi 
pământul să te crească înmiit — 
„din toată puterea lui nemărginită, 
în fluierul muntenilor, 
depărtările te-audă, 

aburul gurii tale 

să cadă vânt 

pe frunza udă 

a dimineţii de pădure, 

în pâcle — toamna —, suflete, 

să te răsfiri 

şi sângele 

să-ți curgă "n trandafiri, 

biserică în "'nalturi să te urci 

și "n isvoare să doinești 

acum şi "'ntotdeauna 

sub cerul larg al țării rumâneşti. » 

Apoi au "'nceput 

dealurile să-l pomenească 
pe "nţelesul lor, 

sunând din inima pădurilor. 


(Tarot sau călătoria omului.) 


MIGRARE 


Ii turbură pe reni prea multul dimineţii soare 
şi-un freamăt nou spre calme norduri îi rechiamă; 
de-atâta primăvară, inima îi doare 

şi-amiezile privirea li-o umbresc de teamă. 


Aurore verzi halucinează 'n codri depărtarea 
şi dânşii tremură visând zăpezile eterne; 
sălbatică, prin sânge iar le flutură "nserarea 
cu nostalgii suave după tundrele materne. 


Deşi-i aşteaptă "m drum atâtea uragane, renii 
pornesc și bucuria revederii îi agită; 

banchize străvezii, în cari au îngheţat lichenii, 
ei simt de-acuma aspru răsunându-le 'n copită. 


Oricât li-ar sta "'mpotrivă lupii, dându-le târcoale, 
pe renii lânceziți de-azur îi duce mai departe 
mirajul irizatelor aurore boreale — 

să 'ngenunchieze 'n liniștea zăpezilor și 'n moarte, 


(Divertisment. ) 

PETER SCHEMIHL VORBIND CU UMBRA 
VÂNDUTĂ 


Conturul tău cădea suav pe flori, pe-oglinzi, pe-o carte, 
te profilai albastră "n stinsele amiezi; 

acum, doar amintirea te mai tremură departe 

pe apa serii, care flutură "n livezi. 


Țâfnos, exasperat de-atâtea umbre indecente, 
călătoream cu cizmele-mi de şapte poștii 

şi străbăteam grăbit pe zi vreo patru continente, 
de 'nmărmureau cu gura la ureche proştii. 


Din amintire, iarăși mă sfidezi alintătoare, 

te furișezi prin ierburi, ca șopârla, și te 

înalţi, mai limpede ca remușcarea mea, la soare, 
de când picioru-mi a 'ncercat să te evite. 


O zi, odată, va veni — fii sigură că vine!—, 
în care mâna-mi nu va ezita și-atunci 
în crude-azururi de țărână-i putrezi cu mine. 


Dar pietre 'n care suflet o să mai arunci? 


(Divertisment. ) 


PASĂREA MĂIASTRĂ 


Robind-o 'n lanțuri după lupta "'ndelungată, 
semeţ ai poruncit de aur colivia 

să-i fie și-ai știut că 'n suflet niciodată 

mai fără margini n'o să-ți crească bucuria. 


MIRCEA STREINUL 121 


Privind prizoniera pasăre măiastră, 

ai deslușit cum în privirea ei umilă, 
sfindându-te, străbate-o flacără albastră — 
şi-atunci, cu ghiarele-i, te prinde-atâta milă, 


că "n generos elan îţi crește răsuflarea 
şi hotărîrea ta-i definitivă: 

îi dăruieşti cu simpla-ți bunătate zarea, 
s'o 'ncerce iar măiastra pasăre captivă, 


Dar lanţă-şi scutură ca, fără să tresalte, 

cu pliscul să- i sfâşie “n trup — și peste-o clipă 
se-avântă ?n golul liniştii de brumi înalte, 
simfonizând eternitatea din aripă. 


( Divertisment.) 


NAVIGATORUL 


„+. drumul întoarcerii nu-l mai ştiu « . + 
LUCIAN BLAGA 


Coralierii orchestrează n mări meduze 

şi maluri grele de-aur surpă "n valuri zarea 
amurgului, când vâsla bate leneş marea, 
pe care-o limpezește 'n naiuri așteptarea 
înaltelor tărâmuri de zăpezi ursuze. 


Pe frunte e-o lumină peste timp şi care 
organizează "n ritmuri verzi eternitatea; 
îi tremură sub mâna fermă cantitatea 
imensă de azur ce "ncercuie cetatea 
 legănătoarei zări şi-a depărtării clare. 

Pământurile stau în amintire, joase — 

ca "n vastul continent al visului; delfinii 
amurgului se joacă 'n apele luminii 
şi-aproape luna albă-și pregăteşte crinii... 


Departe aburește marea de sargasse! 
(Divertisinent. ) 


„FĂT-FRUMOS 


Salonul corespunde-armurilor din galerie, 

cari azi îmbracă descendenți de carte veche, — 
şi aria re'nvie Făt-Frumosul de hârtie, 

pe care-l râd bufonii apucaţi de streche. 


Pe nas îi cade soarele și 'ncepe să strănute; 

la "'ncheeturi rugina strâns l-a prins şi-l ţine; 
zădarnic goarna ştirbă azi ogarii îi asmute 

din somnul lor de sub pământ — acolo-i bine — 


şi Făt-Frumos se uită 'n jur, cețos, bătrân, săracu'! 
Repede-apoi — cu gura plină de sudălmi — 
curtenii, cari s'au dus acu de mult la dracu' — 
Și-exasperat vrea umbra să și-o ia la pălmi. 
(Divertisment. ) 


MOARTE DE PRIMĂVARĂ 


Femeia zăpezilor și-a ridicat mâna, care 
lucea străveziu — și algele inimii prin piele 
se vedeau, când înflorea pe mare 

bruma albastră de stele. 


MIRCEA STREINUL 


Inotând, au venit la ea morsele molâi 
şi urșii albi, tulburând pădurile de ape, 

încât nu mai ştia pe cari să-i mângâie întâiu — - 


atât de mulți erau pe-aproape! 


Risipindu-și aurorele, banchiza a plecat. 

spre sudul, în care irizau depărtarea 

ghețarii porniţi să se-afunde, — și cerul destinat 
să-i oglindească și-a așternut pe ei uitarea. 
Când soareie, resfrânt în valuri, a irupt semeţ, 
femeia a mai privit odată 

zăpezile cum scad, şuvoind desgheţ, 

şi S'a topit în curcubee — și-atunci imensul soare 
a părut o pată | 

pe suava puritate-a tundrelor din depărtare. 


( Divertisment.) 


AL ZECELEA CUVÂNT 


Și-acuma, Doamne, am rămas cu Tine 
să stau de vorbă. Inima-mi tresare, 

iar glasu-mi scade și-i atât de bine, 

că *n răsuflarea Ta de-albastră glie 

mă simt ca păcuraru *n dulcea înserare, 
când somnul ni-i prieten şi 'n cărare 
duțăii îl aşteaptă cu lătrat de bucurie. 

Ca aburul pe codri, zarea 

ușor se pierde prin fereastră; 
aleargă 'n mirişti depărtarea 

și "n frunze-i seara iar albastră. 


Curând va "'ncepe toamna fumurie... 


Răcoarea serii aspre mă 'nfioară 

şi-i "n aer ca și când o liturghie 

s'ar pregăti. Vrea robul Tău să moară, 
Doamne. 


Vrea "n arbori iar să treacă, iar în grâne 
să circule, spre lauda Ta, și 'n rouă 
să-şi aburească răsuflarea, pâne 

să-i fie inima, ca 'n două 

să i-o frângi. 


Pătrund de-acum! apropierea 

de floare-a frunții Tale înstelate, 

de-acuma inima, ce 'n pieptu-mi — slab mai bate, 
e-a Ta— şi-a Ta e şi tăcerea 

ce-mi urcă umerii cu âripi de eternitate. 


Odaia, Doamne, plină-i de tămâie 
şi, când veștmintele-"Ți adie 

ca vântul slobod la câmpie, 

Te simt trecând prin grâie 

şi prin veșnicie. 


MIRCEA STREÎNUL 


Mi-i ca şi cum m'ar fi "'nserat frunzișul 
pădurilor de fagi, cu cerbi sfioși în ele; 
sunt seară eu, iar Tu ești luminișul, 

“în care-am semănat câmpii întregi de stele. 


E-un somn al țărilor înalte, 

pe care nimeni nu-l mai știe, 

că Dumnezeu s'a dus în veșnicie, 
iar eu la celelalte. 


Din mine ţară am crescut, 

azururi leneşe pe-a mărilor singurătate; 
pădure-am fost şi n'am crezut — 

şi hat de ţarini nearate. 


Imi știe mineralul boarea gurii, 

mă poartă apa "n glii legănătoare; 

la fruntea-mi, care-i ploi de soare, 
nicicând n'abate umbra stearpă a pădurii. 


Oare suntem altceva decât o seară — 
sau amiază, în care Dumnezeu 
stăpânește, și nu sună mai clară 
inima, atunci, de sângele meu? 


E sufletul unora crin subțire 

de-argint cu fulguiri albastre de ninsoare, 
al altora — o albă mănăstire 

cu turle svelte, cari tălăzuiesc la soare. 


E ip... v 

Văzut-am rânduindu-"Ţi casă 
mezinii — trupul Tău de foc 

să stea 'nlăuntru bine, ca 'n mătasă, 
iar lumea se mira de unde 
răsare-atâta busuioc 

şi boarea lui dece-o pătrunde. 


Dar eu m'am ostenit cărare 

ușorului Tău pas şi, totuși, greu, — 

şi mult m'am bucurat că sufletul, prin care 
— ca "n veşnicie — trece Dumnezeu, 

a fost cădere 'n lut şi 'n timpuri înălțare. 


Păşeşte, Doamne, pe cărarea mea umilă 
şi codrii Ţi-or ieși în cale, 

să-mi spună, filă după filă, 

istoria vieții Tale, 

iar dimineața, de-i ajunge "n rai 

cu mine — ne 'nsemnat grăunte! — 
așează-mi, Doamne, sufletu "ntre scai — 
lumina lor să-mi sângere pe frunte, 


( Zece cuvinte ale fericitului Francisc din Assisi.) 

In pregătire: Un volum de nuvele. 


POEZIE ETERNĂ 


Pictez cuvinte şi 's tovarăş singur mie. 
Din ramuri sclipitoare perle 'ncep să cadă, 
Iar bambușii foșnesc ca marea ce adie. 
Inşir cadenţe pe hârtii strălucitoare, 

De par că 's flori de prun înfipte în zăpadă. 


Cât ţin, al mandarinei miros subsuoară 
La femeie, florile de nea în soare? 
Dar versurile din această dulce oară, 
Cântate în singurătate taciturnă, 

Aș vrea să fie 'n veci nemuritoare. 


(Li-Tai-Pe, Flori din Răsărit.) 


DOUĂ FLUIERE SE 'NGÂNĂ 


Seara răsuflări de floare, 

Glas de fluier vântu-adie. 
Vreau să-mi taiu și mie fluier 
De nuia, să cânt din el. 

Şi în noapte 'ncetinel, 
Să-și prefacă jalea *'n șuier 
Unul și-altul se îmbie. — 
Ştie cerul ce ne doare. 
(Li-Tai-Pe, Flori din Răsărit.) 


PE MALUL LUI JO-YEH 


Printre trestii în mici luntre fetele roiesc, 

Flori de lotos vreau s'adune pentru-acasă. 

Țipă, râd, nevoie şi cu apă se stropesc. 

Vântu 'ndrăgostit din mâneci nu mai vrea să iasă. 


Iar pe maluri printre arbori tineri călăresc, 

Şi pe fete cu galante vorbe 'ngână. 

Dar deodat' un cal s'aruncă 'n ropot nebunesc, 
Flori căzute sub copite se sting în țărână. 


Una din copile 'nalță ochii îngroziţi. 

Frica sânge roșu 'n fața ei adună, 

Ca o piatră scumpă pare, cu obrajii înfloriți. — 

Dar de ce îi este frică, n'ar putea să spună. 
(Li-Tai-Pe, Flori din Răsărit.) 


IN GRĂDINA PALATULUI 
CEAO-YANG 


Zăpada crengile de păr nu mai apasă, 

In tufe de răchiți primăvăratec vânt. 

Yng paserea, glas de argint; iar de pe casă 
O rândunică-nouraș îşi ia avânt, 

Adastă încă noaptea. Soarele într'insa 

E revărsat ca vinul din belșug turnat. 
Femeia-i ca şi floarea, mugur nou și dânsa, 
Incât şi mandarinul e cutremurat. 


Ai curții păzitori lucesc prin noapte 'n zale, 
Căci zorile departe 's de-azi, dar şi de ieri, 
Iar zvonul lor pornit pe nori ușori în cale 
Măreşte cu belșug domneştile plăceri. 

Potire — florile înalță doritoare, 

Femeile coboar' ochi de mistere grei 

Şi sala de-ametist aprinde 'n noaptea care moare 
Impărătescul danț, mătăsuri și femei. 


Cu răsăritu-odată roiu de mândre fete, 
Cântând în jurul corului împărătesc, 

Din poartă tăinuită ies. De flori li-e sete. 
In fruntea lor Fey-yen, cea cu chip ceresc. 
E fiică din popor. Imi plec adânc grumazul 
"'Naintea ei. — lubită, iată-ne vrăjiţi! 
Grădina își ascunde în flori albe-obrazul. 
Pe noi ne-așteaptă, ca pe doi îndrăgostiţi, 


(Li-Tai-Pe, Flori din Răsărit.) 


PRIMĂVARA 


Viaţa de-i reflex din ce-am visat, 
Pentruce să-mi bat eu fruntea pală? 
Cupe multe, fără socoteală, 

Vreau să beau, să dorm sub stâlpi culcat. 

Geana mi-o ridic — şi iată's treaz. 
Paseri cântă "n crengile 'nflorite. . 

Le întreb: « Ce timp e-acum, iubite?» 
Ele: « Primăvară făr' zăgaz! » 


De 's zdrobit, eu caut lacrime, 
Umplu cupa. Buza soarbe 'ntr'una. 
Cânt şi beau pânăce iese luna. 

Eu uit lună, cântec şi pe Li-Tai-Pe. 


* 


(Li-Tai-Pe, Flori din Răsărit.) 


TREI TOVARĂȘI 


In altanul de iasmin, păharu 'n mână, 
Singur stau şi drag mi-ar fi să am tovarăşi. 
Iată luna ce de după deal mă 'ngână. 

Eu mă 'nchin şi umbra mea alături iarăși. 


Suntem trei acuma. Luna-ar vrea să beie. 

E 'nzădar, Şi umbra mea e însetată, 

Dar şi ea, sărmana, poate să tot vreie. 

Ce-mi rămâne? Bea-voiu pentru toţi deodată. 


Vreau să beau, să cânt și pentru ele. Luna 
Râde, din tărie, de-ale mele cânturi, 
Umbra joacă, sare, face pe nebuna, 

Parcă mi-ar fi ea tovarășă de-avânturi. 

Dar când vinu-și pune ceața pe-a mea frunte, 

Despărţirea-ar vrea S'atingă trista-i strună. 

Nu ne pasă, căci spre zori găsim noi punte, 

In frăție bună, lună, umbră, împreună. 
(Li-Tai-Pe, Flori din răsărit.) 


HOMARUL 


Trei sute de păhare, vin de cel mai bun, de-i bea, 
Vei fi iar tânăr, de soția-ţi «grijă» vei scăpa. 
Durerile sunt multe, iar păharele puţine; 

Dacă-i așa al vieţii rost, să bei într'una-i bine. 


Ca Dao-Şu, sau Kuan-Ji, prin foame glorioşi 

Nu vrem să fim. Mai dulce-i pe terasă, lenevoși 
Să ne petrecem vremea. Fierbeţi și tăiați homarul! 
In două despicaţi durerea, chinul şi amarul! 


Le vom sorbi până la coji, adânc, cu sete, noi; 

Din foarfeci de homari şi cojile vârtoase-apoi 

Munţi sfinți vom înălța. — Să bem în aste triste clipe 

Şi vom întrece-al nopţii zbor, cu veşnice aripe. 
(Li-Tai-Pe, Flori din Răsărit.) 


JALEA 


Crâşmarul are vin, dară să nu-l aducă. 
Eu vreau să cânt întâiu. Căci jalea când ne-apucă, 
Atunci nici cântecul, nici râsul nu au tort. 
Şi cine ştie cum mai cântă-un greier mort? 
O-he... O-he... 

Crâşmare, - ai vin în poloboacele rotunde; 
Eu am lăută şi-un cuţit haina-mi ascunde. 
Să bei, să zici şi din lăută, se împacă, 
De-ai aur mult în sac şi sabia în teacă! 
O-he... 


E veșnic cerul. Facă-ne şi nouă parte, 
Căci vin şi aur mult norocul nu împarte. 
O sută de-ani e mult; dar e şi prea puţin; 
De mână viaţa şi cu moartea mi se ţin, 
: O-he... O-he... 


Priviţi spre cimitir, un' se coboară luna 
Şi la maimuța ce stă singură într'una; 
Cum tremură de frig şi ţipă dureros! 
Acum turnați! E ceasul ca să bem vârtos! 
O-he... 


(Li-Tai-Pe, Flori din Răsărit.) 


IMPĂRĂTEASA 


Pe scări de yade arde rouă albă. 

Urcând o stinge-ușor femeia dalbă, 

Cu haina-i lungă. Mâna 'n dreptul ochilor 
Inalţă 'ncet, căci razele de lună-o dor. 


Perdea de perle după ea se 'nchină, 
Se sbate, o cascadă de lumină. 

E 'n pavilion şi trupu-i svelt de sfântă 
Intâiul frig de toamnă-l înspăimântă. 


a 

Inalta doamnă-uşor se 'nchină, 
Priveşte ţara ninsă de lumină 

Şi-al lunei farmec din cerescul plaiu, 
Pătrunsă-adânc de-o jale fără graiu. 


(Li-Tai-Pe, Flori din Răsărit.) 


HAN IN SOARE 


Cai albi șapte 

Svârl copite 

Peste munţi şi cer de lapte. 

Flori de vânturi îmboldite. 

Uşa hanului, privaz 

Pentru ochi uriîţi de babă. 

Şapte 'n şea de-argint boieri fac haz, 
Şapte fără grabă: 

« Primăvară, mândre fete, vin— !». 
Șapte intră. Hanu-i plin. 


(Li-Tai-Pe, Flori din Răsărit.) 


RĂZBOIU IN PUSTIUL KOBI 


Pleiadele din ceruri sunt picături de sânge. 
Nisipul din pustiuri stropi rOşii vrea să bea. 
Plecat-a generalul, frumoasa Li-Si plânge, 
Pe carul lui de luptă nu-i loc şi pentru ea. 

O ţară după alta un lanţ de focuri leagă, 
Prin noapte sboară tainic himerici olăcari. 
Beţia ucigașă zăgazele-și- desleagă. 

Nisipu "nvălueşte prieteni şi barbari. 


Mulţi hani îşi lasă viața, loviți de arc și spadă, 
Chiar prințul Lu-han moare, năprasnicul ostaş. 
In bărbi şi bruma toamnei a început să cadă... 
Rânjind, miroase hoituri în vânt, șacalul laș. 


Duc vești la împăratul ştafetele grăbite 
(Hulubi de bucurie), de biruința lui. 

Se "'ntore soldaţii-acasă, cu frunţile rărite, 
Pe margine de drumuri, femeile statui. 


(Li-Tai-Pe, Flori din Răsărit.) 


RĂZBOIU DE IARNĂ 


Ce minunat e curcubeu 'n țara mea! 
La noi în Tsin gălbui mimoze înfloresc. 
Gazele saltă. Şi la noi e-o boală grea, 
Războiul, dar în soare armele sclipesc. 


Aici, cu caii, îngheţaţi de-a-valma 'n lut, 
Picioarele de sloiu ne rup chiar din carâmbi. 
Şi ochi de sticlă răsfrâng cerul nevăzut, 
Căci moartea sub zăpadă ne aruncă strâmbi. 

Ni-s hainele zdrenţoase, ca la niște bieţi milogi. 
Urcăm pe stânci de ghiață cu grumazu-adus, 
Urcăm drum nesfârșit, — şi în zădar te rogi —, 
Ne cățărăm ca nişte câni spre lună ?'n sus. 


Bătuţi de vânt, ne crapă pielea de pe mâni, 
Răsar pe spadă picături de sânge cald. 

Vueşte cornul de războiu de săptămâni. — 

Ah, cum cântam din flaut în țara-mi de smarald. 


Intoarcere acasă eu n'oiu mai vedea. 
Un tigru sare din culcușu-i răscolit, 
Şi-arată colții fioroși și vocea-i grea 
Ca o furtună 'n vale s'a rostogolit. 


Arată-ţi inima! O pasăre-a căzut. 

Ah, inimă de om! Mai ești tu undeva? 

Stau brazii 'nzăpeziţi, iar noi parc” am crescut 
Pe crengi și croncănim prin ceaţă şi prin nea. 


O, cerule prea sfinte, ziua cea de-apoi 

Adu-o grabnic, să mă mistuie pe loc. 

Cu fulgerul loveşte-mă în fruntea-mi sloiu, 

Ca să mă 'nalț murind, în noapte stâlp de foc. 
(Li-Tai-Pe, Flori din Răsărit.) 


SOŢIA AȘTEAPTĂ 


Nevasta de pe turn priveşte "n așteptare. 
Dinspre coline frunzele încep să sboare; 
Vârtej de paseri par, iar norii-s tot mai deși. 
Cu toamna, ploaie, fulger, tunet şi tu ieşi, 

Barbar din Kobi, învârtind pumnalul rece. 

Al hanului trimis prin poarta Yu-men trece. 
Războinici mulți se svârcolesc în gura morţii — 
lar tânăra e tot în turn de-asupra porții. 


(Li-Tai-Pe, Flori din Răsărit.) 


BLESTEMUL RĂZBOIULUI 


In Tien-Şan zăpada pământul l-a "'necat, 
Trei ârmii risipit-a barbarul cel turbat. 


Zac în pustiul galben scheletele albite, 
Nechezele de luptă de moarte sunt strivite. 


Sinistră "mpletitură fac corbii pe copaci 
Dn măruntaie scoase din trupuri de ortaci. 


Dorm răstigniţi ostașii pe scări dela palate, 
E mort și generalul, poruncile's uitate. 


Ah, blestemat să fie deapururea războiul 
Şi-a armelor ispravă ce nu cunoaște- -ogoiul. 


Dar omul niciodată, condus de "'nţelepciune, 

Senin să nu s'avânte "n ispitele-i nebune, 

Tar desnădejdi la arme de-ar fi ca să-l împingă, 

Numai prin moartea lumii vieața s'o învingă. 
(Li-Tai-Pe, Flori din Răsărit.) 

STATORNICI 


Norii mi-au zburat 
Peste ape. Paseri 

Râs au scuturat 

Peste ţări, departe. 
Numai King- 

Ting, 

Munte ascuţit 

Şi un te-miri-ce, 
Li-'Tai-Pe, 

Sunt statornici, neclintit. 


(Li-Tai-Pe, Flori din Răsărit.) 


MOARTEA LUI LI-TAI-PE 


"a Băui prea mult, prea mult, și nu mi-e bine. 
Băiete, mișcă luntrea "'ncoace înspre mal! 
Aproape, mai aproape, lângă mine. 

Așa! Aicea mă cunoaşte orice val. 


Intinde-mi mâna, că mi-e slab piciorul. 
Hehei, ce-am fost odată şi ce sunt acum! 
Voi, ape, nu odată v'am dus dorul, 

Sau nu-i așa? Adese mi-aţi fost falnic drum. 


Băiete, ia lopeţile la mână 

Şi nu căsca la mine. Vezi că e 'n amurg. 
Dar unde-i luna mea, frumoasa zână? 

Se mișcă-un vânt şi umbrele năprasnic curg. 

Ce jalnic mi s'a "'nfiorat lăuta. 

Ah, te-am lovit, iubita mea! Te doare mult? 
La pieptu-mi vină, să cântăm: « Pierduta 
Vieaţă nu revine ». Tu cânți, eu ascult. 


Curg lacrimi. Măi băiete, plâng sau plouă? 
Şi cât e de 'ntuneric! Valea a orbit. 

De jale inima mi-e ruptă 'n două, 

Viaţa mi s'a dus; dar cântu-i isprăvit? 


Ah, unde-i tinereţea neuitată, 
Iubita-mi țară Tsin şi fluviul Jo-yeh, 
Sburdălnicia vieţii, svăpăiată 

Lo-foh, dănțuitoarea Si-Şi unde e? 


Băiete, vezi col pe val lumina? 

Nu vezi? Ea crește, se apropie de noi. 

E împăratul ce-a domnit în China, 

Amicul meu, Ming-Huang, un cântăreţ de soiu. 


Vii să mă iei în lumea dintre nouri 
Cu carul tău de aur, scumpul meu amic? 
Cântările-mi trezit-au — spui — ecouri 
Şi "n cer? Eu vin, eu vin; apropie-te un pic!». 
% 
x * 
Bătrânul braţele-și întinde 'n noapte, 
Lăuta cade într'un jalnic gâlgâit. 
Doi paşi... Din ale valurilor şoapte 
“Un vaier îngrozit... molatec.. + fericit. «+ 


(Ziarul Glasul Bucovinei.) 

PROLOG 


Zarul în veacuri ronde învălmăşi nubil 
smirna orei albastre cu plopii nichelaţi. 
Zarzări cu uragane în braţe de copil 
cresc o nemărginire de ochi catifelaţi. 


Endimion cu lira sub cerul unui vers 

chemă agestru seara cu palmele 'nflorate. 
Herolzi în alveole deschid un univers 

şi-l vând lampadoforii, pe-o drahmă, în cetate. 


Liturgice viole în evul fără mit 

răspund unui Beethoven, lunar lampadofor; 
alge incandescente întind spre infinit 
nervurile iubirii și ceața urii lor. 


Pădurile în cercuri de elegii și ramuri — 
contemporane steme în frenetic necrolog, 
ce lucide 's palorile reginelor persane 

cu aurul privirii, aquatic monolog. 


(Echinox în odăjdii.) 


EROUL 


Imi plac umerii lui de piatră. 
Ochii iuți trecând peste vreme 
adulmecă o fantastică glorie, 
care din lut o să-l cheme. 

Vorbele au stranii străluciri. 
Trupul, înflorit în noapte grea, 
clatină un veac de nebunie 

- și la piept îi sângeră o stea. 


Inoptat în ceaţă şi trecut 
(zilele-l poartă, nopţile-l cresc), 
în solstiții liicide şi clare 

se aude glasul lui domnesc. 


(Echinox in odăjdii.) 


“CRUGUL DE CEARĂ 


Mici strigăte de stele în umbra mea străbat 
în ceasul verde-al ploii, interioare gârle 
revarsă rariști stranii de vis sonorizat 

cu ninse constelații — madone şi șopârle. 


Ți-i plânsul sbor de naiuri în lemnul scund al serii, 
sunetul supt de veacuri din unda ta te saltă. 

Ajuns pe țărmul putred, te-apleci ca lăncierii 
şi-asvârli trufașul suflet, cu zarea lui înaltă. 


Stihii de promoroacă lin trupul înfășoară 
plutind în visul propriu, ca "n alge de mătase, 
timpul să nu-l adie, iubirea să nu-l doară, 
translucid să viseze în marea de sargase. 

Când carnea azurată va bate 'n aur pur 

și sângele — ecoul orchestrelor marine — 

va nărui cleştarul tăriilor din jur, 

din ochiul mort va crește un zâmbet pentru tine, 


Şi, obosit de visul pe care toți îl ştiu, 
se va închide clară privirea ta de ape; 
luna îți poartă masca, aerian şi viu, — 
o stea îşi face cuibul diamantin sub pleoape. 


(Echinox în odăjdii.) 


ZAPIS 


Suprafeţele lucrurilor s'au limpezit lângă noi. 
Prezenţa lor e utilă şi €astă, 

vom parafa după-amiaza aceasta 

cu peceţile stelelor noui. 


Poate, neștiutori, ne-am simţit prea aproape 
de neguri, de linişti, de ape, 

şi fluerul ce-a luminat pădurea 

ne-a rătăcit din viață, aiurea. 


Dar ne vom recunoaște după luminile din veac, 
după destinul nostru sărac 
şi pentru tot ce-ar mai fi putut să fie 
vom iscăli, miraţi, pe hârtie. 
(Echinox în odăjdii.) 

POEM PENTRU IUBIREA OGOARELOR 


Să iubim ca Isus singurătatea tăcută a ogoarelor 
Pentru înfrățirea duminicală a oglinzilor cereşti cu fața 
[intunecată a pământului, 
Pentru rănile de seară, de noapte și de zi, 
Pentru sărbătorile țărânii atât de aproape de frunţile și 
[privirile morţilor, 


Pentru sufletul și dimineţile ogoarelor, 

Tălmăcind paşii semănătorilor în primăverile grave ale 
[vieţii, 

Mărturisind naşterea grâului, tăcerile nenăscute. 

Și tinereţea tristă a luceafărului în lumina lui verde. 


Să iubim ca Isus liniștita înviere a pânii 

Sub zorii scunzi în luminata creştere a lutului 

Şi pentru strălucirea în hotarele fără sfârșit 

Grâul înspicat se roagă singurătăţilor lui pământene. 


Să iubim ca Isus înduplecarea tristă a spicelor, 
Pentru foamea neștiutoare a lumii singure şi neizbăvite, 
Pentru uitarea pământului și a trupului istovit, 
Pentru bucuria mânilor ce vor frânge pânea. 


Țăranii în nopţile simple ale ogoarelor 

Şi-au odihnit nădejdile sub brazdele nelămurite. 
Acum se împlinesc minunile satului: 

Grânele neliniștite au stins luminile anotimpului. 


( Constelații.) 

PĂMÂNT NEGRU, IN ASFINŢIT 


Țăranii scunzi, în zilele prelungi, ară un pământ 
[nesfârșit 

Până vor da de un cer împietrit, 

Unde cuțitul plugului să spintece 'n două 

Zorile muncii rodnice, nouă. 


Ara-vor câmpurile dela Răsărit la Apus, 
Brazdele-or fi drumuri pentru vieţile noastre, 
Pentru glotașii ce-au dus 

Legenda pământului sub tâmple albastre. 


Ingerii transcriu însingurări de cărbune 
Pentru neșştiuta satelor rugăciune, 
Intârziind cu veacuri sub pământ 
Surâsul trist al celor ce nu sânt. 


Numai fumul hogeagurilor va mai cere 
Iertare pentru plugarii răsăritului azurat: 
Copii cresc în tăcere 


O inimă ca un sat. 
( Constelații.) 


AD UXOREM 


Pe aleile timpului trecem azi numai noi. 
Iţi flutură 'n vânt nebunatecul păr. 
Chipul tău în ceața nelămurită a zilelor 
„E arcuită lumină de iubire şi adevăr. 


i) 

Arzi în dimineaţa braţelor ţie închinate 
Cu o lucire liniştită, egală şi dulce. 
Nu găseşti cer mai curat 

In care capul tău să se culce. 


Luceafărul gândului tău 

Răsări pe cerul bucuriilor mele 
Odată cu nașterea sângelui 
Şi-a îneguratelor stele. 


Prietenă nemuritoare a versurilor, 

Fruntea ţi-o apleci peste înfriguratul meu univers, 
Ochii ce ţi-i sărut, vor trăi 

Cu cel din urmă vers. 


Să lăsăm orele să ne înconjoare, 
Zorile veşniciei ne surprindă miraţi. 
Pleoapele vor bate alungând negura, 
Ulmii se vor stinge îngânduraţi. 


Câmpiile vor avea înălțimea noastră. 
Te voiu mângâia cu lumina de azi 
Şi sărutul meu va cădea 


Ca o stea peste brazi. 
( Constelații.) 


SPIRITUALISM 


Noi suntem o liniștită pătrundere 
In copilăria lucrurilor întristate. 
Inima ta, orizont de tăcere, 

In dimineaţa timpului bate. 

_ Dealurile nu ne mai cunosc, 
Pădurile nu ne mai știu; 
Stihia zilei se aprinde 
In mărăcinișul lunei, târziu. 


Zăpezile sfâșiate în noapte 
Trec sub semnul unei împliniri. 
Azi nu-mi mai mângâie vremea 
Mânile tale subțiri. 

y 
Cunoaştem lucruri ce n'au fost, 
Iubim înțelesuri ce nu sânt: 
Purtăm pelerine de stele 
Şi 'n suflet pământ. 


( Constelații.) 


EXCELSIOR 


Stăpân peste orbite și fuga lor lunară, 
Intr'un zig-zag de săbii zâmbi adolescentul. 
Miănușa înstelată sclipi în noaptea clară 

Şi 'n falduri înflorate se-aprinse orientul. 


In două spaţii albe mantia-i flutura. 

Sub paşii lui melodici se destrăma vecia 
Şi cum mi-auzi ruga, privirea-i strălucea. 
Poporului de vânturi îi stăpâni mânia. 


10* 

I-am spus: Eşti tu acela, zidit din zări şi Spaţii, 
Incepător al lumii, cumplitul mesager? 
Intinde-ţi brațul peste tăcute constelații 

Și peste culmi de piatră, privirea ta de fier, 


Și vei vedea pământul rotind între blesteme 
Faţa liturghicală din visul tău solar, 
Intemeind durate, solstiții noui şi steme 

Pe frunţi imperiale cu zâmbetul de var. 


Ne ridicăm altare și zei de cafenele. 

— O, voalurile morţii cum ne îngroapă pașii! 

In toamne de cenușă cad pe răni albe stele | 

Și "n vis simțim, pe țărmuri strivindu-ne urmașii. | 
4 
i 
| 


Cine a sădit păcatul în noi şi rădăcina 
Plăcerilor vulgare cu zarea lor vicleană? 
Ne-am stinge învierea şi-am adormi lumina 
Uitaţi să fim sub vasta tărie pământeană, . 


Redă-ne bucuria şi legile eterne, 
Tot ce din inimi slabe ne-a jefuit pământul. 
Iată uitarea oarbă zăpezile își cerne 

Și din tăceri obscure ne prăbușește vântul. 


Peste întinderi stinse pluteau făşii de viaţă. 
Planetele de seară se risipeau ca fumul. 
Un munte vast ca lumea ne răsări în față 
Şi-un glas rosti mulțimii: Iată drumul! 


(Poeme de nord.) 

TÂRZIU 


Crini înfloriţi în zarea unei vieți mai joase, 
Lăsaţi potirul splendid în lumile de sus. 
Truda ucide visul și zarzării de-o clipă 
Uită văpaia albă și mâna ce i-a pus. 


Nelămurit, lumina își schimbă visătorii 

Cum se petrec într'una culorile pe râu, 

Pe fila mea nescrisă stau de plecare norii 
Şi-aştept o stea să-mi cadă dintr'un enorm târziu. 


De ce aș ucide un zâmbet pentru un parc de soare 
Şi ziua mea albastră s'o mai închid în scrin? 
Legendele de aur ce-au tremurat pe creste 

Imi scutură vecia pe-o creangă de senin. 


Dar trestiile clare cu zori de pretutindeni 
Trezesc o desnădejde de început de viață. 
Crinii își apleacă luciul de profunzimi şi uiţi 
Că noapte ţi-a fost ziua; poemul, dimineață. 
(Poeme de nord). 


POTECA SINGURATECĂ DIN DUINO 


Poetul se vindeca de rănile cerului. 

Prin ochelarii aburiţi privea viața. Flăcări, flamuri 
[albastre! 
Inălţimile palide aveau un creștet egal. 
Pasul învăluit în tăcere scanda sonete. 


A 

Zilele desfășurau cântece reci pentru înaltele procesiuni 
Ale anotimpului. O înserare roșcată trecea. 

In orașe dansau bucuriile scânteetoare 

Şi brizele lor argintii adiau în castelul noptatec. 


Poetul se vindeca de rănile cerului. 
Suferințele vaste se vindeau în cărți, 
Carnea înţelegea o lumină nepământească 
Și marea arunca la țărm cadavrele visului. 
Pustiile nopţi ale desăvârșirii îl bântuiau 
Şi niciun început nu se apropia. 

Ținutul sterp își desvelea falezele de calcar 
In singurătăţile verzi ale valurilor. 


Poetul se vindeca de rănile cerului. 

Şi iată, din înălțimi, în amiaza scânteietoare 

S'a deschis poteca singuratecă a lumii. 

Cineva din ierarhiile îngerilor a strigat, 

Şi strălucirea frunţii învingătoare 

A fluturat în. nopțile întârziate în moarte. 

Poetul se întuneca lângă luceafăr, de atunci 
Dimineţile se profilau pe cer între frunzele elegiilor. 


Poteca singuratecă se revărsa într'un fluviu tăcut: 

De patru ori inundase pajiștile sonore ale vieții, 

De patru ori luna luci în adâncul fiecărui vers, 

Până când însuși îngerul urcând poteca singuratecă 
In spaţiile neîmplinite ale lumii, 

Se închină la masa de îndoeli și tăceri 

Unde poetul se vindeca de rănile cerului. 


( Poeme de nord.) 


—— 

TINEREȚE, STEA A VICTORIEI 


Limpezi, sub firmamentul auster al clipei, 
Ştim forța de azi și odihna bolnavă de ieri, 
In acest tipar al pământului 

Vom zidi temeliile noastre astrale. 


De vom păşi peste datini și ani 

Cununaţi cu stihiile noului început 

Sau, striviți, vom muri în limite neîndurate, 
Inchinători ai aceloraşi tării. 


Nemăsurând biruințele viitcare, 

Să fim preţul voinţii deapururi, 

Care, primenind primăverile alburii, 
Descifrează primele slave ale creaţiunii, 


Iubire, urzind suflete și înălțând frunţile, 

Duh, prefăcând oamenii în flăcări. 

Peste mulțimile rătăcitoare aspre tăceri se ridică 
Şi altarele se închină cuceritorilor tineri. 


Nedorind vieţii decât calmul întunecat al muntelui 
Şi alba încordare de stânci, 

Vom învăţa ştiinţa vulturului din înălțimi 

Care împrejmue timpul și-l rotunjește, 


Pentru ca falsele străluciri ale zilei 

Să se sfarme în liniile noastre de veci, 

Și 'n crângul de rugăciuni de pe văi 

Sborul tăcut să ne împrejmue fruntea. 
j (Poeme de nord.) 

ALLONSI! 


Când sabia de flăcări a destinului 
Despicându-ne viaţa, va lumina-o, 

Când, între faptele zilnice, mânile vor străluci 
De tăria lucrurilor noui, 


Când, biruitori ai clipei, vom spori negura veşniciei, 
Inchinaţi orizonturilor târzii, mergători înainte, 
Cutremurând palidele temelii ale lumii 

Cu puterile fiecărui răsărit, 


Vom deprinde bătăile mici ale inimii cu înălțimile 
[veacului 

Şi "n răscruci de vânturi vom înălța suferinţi. 

Tânărul privea faţa de nord a cerului 

Peste culmile pământești. 


Nădejde în firele de iarbă, soare în aerul vânăt al 
[munţilor, 
Camarade, mai sus! Iată zările peste timp. 
Regiunile jertfei sunt clare și pieptul nostru deschis. 
Allons, zâmbetul suprem e al visului, 
(Poeme de nord.) 


RĂSTIGNIRE 


Spiritul pironit pe braţe de lemn 
Strivea sub pleoape zările vieții. 
Paznicii aveau surâsuri vechi 

De paiaţe pământene. 

Trupul nemuritor — murea. 
«Astăzi vei fi cu mine în raiu.» 
Frunţile tâlharilor își desfrunzeau 
Durerile spre abis. 


Bătea un vânt de miresme: 
Ale strălucirii Tale în veac. 
Ochii stinși fluturau învieri 
Peste temeliile vremilor. 


Aj 


. 


Cerul s'a deschis pentru pașii Tăi de eternităţi: 
Ucenicii coborau furiș de pe cruce 

Faţa de mormânt a lumii 

Şi trupul întunecat al pământului. 


(Poeme de nord.) 


“BARBARII 


Țeapăn, în larg fotoliu, se oglindește ' n timp. 
Surâsul lui e ordin, voința lui: minune. 

Pe vasta împărăție a globului stăpân 

Lăsat-a universul din banii lui să sune. 


Un joc viclean: de aur luci în Răsărit 
Şi Asia adâncă splendorile-și aprinse. 


„Pe negre continente mai fumegau comori 


Şi 'n inimi de popoare creșteau cratere stinse. 

Svârli trabucul. Iarăşi întârzie Parisul! 
Și 'n fruntea Europei azvârle receptorul. 
Pământurile negre din Paraguay aşteaptă: 
Le voiu trimite forța, viaţa şi poporul. 


Zâmbi bătrânul idol şi 'n ochii lui miopi 
Se lumină pământul cât o mărgea verzue: 
Pe vechile redute mai năvălesc barbarii 
Şi Capitoliul lumii, în purpură, îl sue. 


(Poeme de nord.) 


MOARTE 
(Lui D. H. Lawrence.) 


Crucificat pe astre i-au coborit privirea 
In primăvara aspră cu zorile 'n furtuni. 
Ogari nelimitaţi între dorinţi şi vânturi 
Adulmecau legenda în ape și minuni. 


Tăcerile rotunde i-au adormit pe umeri 
Cu primăvara "n creștet ca un poem solar, 
A fost o limpezire de ore şi amieze 

In ornicul de ghiață care-a bătut mai rar. 


Când zonele austere i-au răvășit paloarea 
Ingenunchind sub stele, ca un cadavru mic, 
Brumele londoneze nu i-au trimis Ofelii 
Nici plante siderale ucise în Mexic. 

Trezind Rodezii albe, aripa-i se usucă 

Şi sângele se-aruncă într'un deluviu nou. 
Urechea abia culege mărgăritari și alge, 

Doar fruntea de mai ştie c'a fost numai ecou. 


(Poeme de nord.) 


PECETE SATURNIANĂ 


Ş . 
Buzele reci de eri sau mai târziu 

Mai vor o amintire cu cerul argintat, 

In care zeul trist cu genele luminii 

Să stingă o corolă peste-un văzduh rotat. 


Dar tinereţea vastă cu tăceri de-albine 
Trece în răni înalte un dor ca o pecete 

Şi zarea ogoită zvârlea sub tâmple clare 
Un sbor de vârste aspre cu luciri de erete. 


Erai un cruciat crescut în zori şi stepe, 
Stăpân nelămurit de timpuri și armuri. 
Zodiacal îndemn! Ia-ţi nopţile impure 
Şi-aprinde o coroană pe-o frunte de păduri: 


Mulţimile obscure sub un luceafăr viu 


Iși vor târî credinţa până la coapsa-ţi brună, 


Ingenunchind durerea îi vei culege goi 
Şi luminoși în moarte îi vei porni spre lună. 


(Poeme de nord.) 

muzică și artă dramatică din Cernăuţi. A fost angajat la Teatrul 
Naţional din capitala Bucovinei, unde a activat până la desființarea 
acestuia. - 

In prezent, funcționar la o societate românească, 


COLABORĂRI: 


La reviste şi ziare bucovinene: Crai-Nou, Junimea literară, Pana 
literară, Spectatorul; Glasul Bucovinei etc. 


OPERE: 


Apărute: Destăinuiri (poeme.) 

VULTURULUI MORT 


Cu năzuiri spre înălțimi stelare 
hrăneai, zorind, sublimul tău elan, 
ne 'nțelegând că orice înălțare 
stârnește jos nefavorabil uragan. 


Nepăsător ce 'n urmă-ţi va rămâne 

— dorind setos pătrunderea minunii —, 
te-ai avântat apoi pe albăstrimi bătrâne, 
scăldate 'n ape glaciale ale lunii. 


Ducea nădejde-ajungerii depline 
întreaga ta ființă, mistuită 

de flacăra de-a ști, ce-ardea în tine 
sfâșietoare şi nepotolită. 


Pluteau sub tine sate şi Orașe 

şi mări întinse, străjuite 

de munţi cu creştete vrăjmașe 
nu-atâta norilor, cât bolţii limpezite. 


De-asupra ta sclipiri de diamante 
se răsfățau în spaţiu larg, subliniat 
„de melodii muiate în andante, 
ce-ţi mângâiau auzul însetat. 


De n'ar fi încolțit sămânţa răutății 

furiş svârlită noaptea pe pământ 

de ghiara lui Satan — dușmân iubirii şi dreptății — 
te legăna și-acuma, Sus, dumnezeescul cânt, 

Dar, vai, un pocnet—surd porni de jos 
oprind otrava unui glonte "n tine 

şi trupul tău primi al urii 'mbelșugat prinos 
în gâlgâiri fluide de rubine. 


(Destăinuiri.) 


PRIVIND IN LARGUL MĂRII 


Tulburi s'arată izvoadele zării. 

Cerul s'apleacă de plumb peste mare. 
Vântul vrăjmaș cu vrăjmașă cântare 
“supără "n larguri urechile mării. 


Cresc şi se darmă Uralii acvatici; 
preajma primeşte 'n dar dâre 'nspumate; 
furii marine din somn deșteptate 

chiuie groaznic cu guri de sălbatici. 


Totuși, corăbii pe creste de valuri 
leagănă doruri spre ţara din vise, 

care în scrin de tăceri ţine 'nchise 
tainele-atât de doritelor maluri. 


Dârz, ele "'nfruntă aceste primejdii; 
milă li-i doară de suflete, care, 
smulse de-avânt, se cernură spre zare, 
veşnic chemate de 'ndemnul nădejdii. 


CRISTOFOR VITENCU 


Dar de vor bea, bucurându-se, vinul 
albei ajungeri, Spre care li-i vrerea, 
nu-i semn s'arate 'n cuprins nicăierea. . + 
“Totul va fi cum va crede destinul. 


Clipele 'n scurgeri lungesc depărtarea. 
Intre țărm trist și corăbii "n furtună, 
lespezi de pâclă- -orizontul adună: 

zid după care va râde uitarea. 


Ochi ard luceferi fluizi și din urmă 
cald luminează cu bună urare; 

însă ?n rămașii pe țărm, lângă mare, 
râtul durerii lăuntrul le scurmă. 


(Revista Junimea literară.) 


GLĂSUIRI DIN CETATE 


Val vin nedemne îndemnuri din zare. 
Pașii li-s repezi aşișderea vrerii 
de-a ne cuprinde cetatea tăcerii, 
trudnic durată aici, lângă mare. 


_Dară deșartă li-i graba şi vrerea. 
Iată: din lespezi de suflet zidirăm 
zid împrejurul cetăţii; gândirăm: 
el ne va fi în restrişte puterea. 

Bună măsură, căci, rele în roiuri, 
multe veniră voind să ne 'nghită, 
dar necurmat am rămas neclintită 
piatră ce sfarămă orice puhoiuri. 


Deci, cum atunci, vom rămâne şi-acuma. 
Vină nedemne îndemnuri din zare, 
toate s'or sparge de zid cum pe mare 
valuri de valuri se sparg, lăsând spuma. 


Ci ne "nfricați vom căuta în cetate, 
prin oţeliri și cumplită 'ncordare, 

să ridicăm vredniciei altare: 

reazim și far spre "'nălţimi ne "ntinate. 


( Inedită.) 


E. AR. ZAHARIA 


Născut în Horodnicul-de-Sus (judeţul Rădăuţi), la 24 Ianuarie 
1911. Liceul l-a terminat la Cosmeni. Licenţiat în litere. Profesor. 
A redactat revistele Orion, Argonaut şi Fişier. 


COLABORĂRI: 


La reviste şi ziare bucovinene: Crai-Nou, Făt-Frumos, Flanc, 
Freamătul literar, Indrumarea, In preajma gândului, Izvodiri, Ju- 
nimea literară, Plai, Viaţa Bucovinei; Glasul Bucovinei, Timpul etc. 

La alte reviste și ziare: Acţiunea Buzăului, Alfa, Ancheta, Arc, 
Ardealul, Azi, Banatul literar, Bloc, Caiet, Clipa, Cuget dobro- 
gean, Cuget moldovenesc, Eu şi Europa, Ev nou, Familia, Familia 
noastră, Flacăra, Frize, Front literar, Fruncea, Gazeta Bucovinenilor, 
Graiul Dâmboviţei, Grai moldovenesc, Ideea națională, Inmuguriri, 
Insemnări, Izvod, Izvorașul, Jar şi slovă, Lanuri, Licăriri, Marea 
noastră, Moldova literară, Munca literară, Orientări, Orizont, Pagini 

basarabene, Pagini literare, Pământul, Pasărea albastră, Petrodava, 
Plaiuri săcelene, Prahova, Primăvara Banatului, Progres şi cultură, 
Răboj, Scânteia, Sentinela, Societatea de mâine, Ţara Bârsei, Trei- 
sprezece, Valuri dunărene, Viaţa literară, Vraja mării, Zorile Roma- 
națului; Calendarul, Foaia poporului, Naţionalul Nou etc. 


OPERE: 


Apărute: Rostiri tari (cu Arcadie Cerneanu), Apoteoz, Minois şi 
Marathon (versuri). Alte plachete, ca: Afania (sub pseudonimul Firu 
Magdalin), Stihuri, metafore şi imagini româneşti (versuri) etc. 
n'au fost puse în comerţ. 

In pregătire: Acteon, Ninge spre Pietrele Doamnei, Poemul cel 
mare, Demonologie românească, Nerv, Mim, şi ediţia versurilor lui 
Ion Roşca. 


AFANIA 


Motto: « Păcate's pe ierburi și 
copaci, da "'ncă pe oamenil. » 
„+ „parşivă muiere, « + 
N. CREVEDIA 


Tata Dumnezeu cu frumuseți trupești şi har 
te-a înflorit și ca din coapsa Lui să odrăslești 
te-a 'ncununat cu lauri şi lumini cerești, 

ca să-i tămâiezi evlavie 'n altar. 


In alt veac trăind, tânăr voevod 

te-ar fi poftit în ţara lui Doamnă 

şi i-ai fi dăruit în fiecare toamnă 

câte-un cocon de aur şi câte-un nou izvod. 

Intr'un pridvor de lemn românesc înflorit, 
meșteri te-ar fi scris cu penel subţire, 
legănând cu ctitorul pe braţe-o mănăstire. 
Ca pereţii numele-ți nu s'ar fi risipit. 


Dar tu sufletul l-ai scăldat în ispite 

ca o ciutură goală 'n afundiș de apă 

şi păcatul în carnea exuberant de albă-şi adapă 
rădăcinile de patimi șerpeşte *ncolăcite, 


Vârsta surâde "n ostroave cu cer colonial; 

în vis cocotierul ţi s'ar părea amant, 

dar moartea bate sincer, discret şi 'nsinuant — 
şi te stingi ca o lampă 'ntr'o sală de bal. 


(Afania.) 


ANCORA S'A RIDICAT 


Ieşiţi pe vas! Plecăm! Era poem sau vis? 
Subţire, vântul scitic venea plesnind din faţă 

Şi înţepa obrajii gerul de dimineaţă. 

Râdeau pe bord sub cerul de-albastru dens, închis. 


Puntea s'a ridicat. Ca de marmoră alb sub zăpadă 
Portul strălucește în soarele pieziş și apos. 
Hamalii forfotesc, şueră sirene absurde în radă — 
Ce mici sunt oamenii când merg în port pe jos! 

Cerul ca un geam de cristal, îndoit 
Peste zăpezile vaste, neclintit aștepta. 
Soarele roşu ca un lup de mare plutea, 
Dar la câteva leghe de cheiu s'a oprit. 


Până departe pe uscat ca o subțire pojghiţă 
Ori plasă de fluturi şi ierburi colilii 

Licăresc ninsorile pe mirişti argintii 

Şi portul mic e alb ca un obraz de domniţă. 


Intră şi Căpitanul. Matrojii se grăbiră, 
Femeile frumoase cu mânile subțiri 
Saluturi trimiteau ca niște trandafiri. 
Marea se legăna imens ca o liră. 


Plecăm! Urcaţi! Ce viscol de râsete! Ce dese 
Neliniști şi urale! Odgoane lungi și funii... 
Poetul contempla. Spre zare cată unii, 

Alţii privesc catargul. Din valuri abur iese. 


Ce freamăt mare "n jur! Vasul se mișcă, suspină, vueşte, 
Sirena ţipă, oraşul rămâne alb ca o hârtie. 

Departe la Tătari, în dobrogeana câmpie, 

Ingheţat brâul Dunării ca un poet se găsește. 


Şi "'ncet ca o navă de lemn ne 'ncheiat 
Intâiu mai lin, apoi mai sguduit şi mai tare 
Apocaliptic se 'ntinde pe neteda mare 
Magnific şi imens vaporul deslegat. 

Poetul mai privea spre litoral, spre ţară, 
Cuprins de-un puternic regret, — 

Dar marinarii, pânzele umflate încet 
Ridicându-le ?n vânt, de țărm îl depărtară. 


( Marathon.) 


CERBIL 


Rag cerbii 'n pădurile calde din munte, 

Se clatină brazii din șold și stejarii, 
Stelele-şi fărămiţează bănuţii de aur sub punte 
Şi din tufișuri s'au mişcat pândarii. 


Se clatină munţii de viforul lor 
Când trec ca o oaste de aprigi călări 
Cu coarnele *n lună și tinere nări 
Adulmecând urma unui vânător. 


Rag cerbii şi-aprind clocotind la isvoare 
Pădurile 'nalte, poienile moi 

Şi curg ca oştire de neguri și ploi 

Pe blănuri de iarbă, prin cetini și floare, 


Şi trec biruind păduratice punți 

Şi pajişti albastre şi moi şi rotunde... 
Ascultă o clipă să simtă spre unde 
Porni-vor în ceată ca vântul prin munţi. 

Dar, când se "'ntâlnesc cu femei la isvor, 
Tot sângele aprig s'aprinde 'm pădure 

Şi nu-i să-i despartă nici om, nici secure — 
Aşa 's de profunde iubirile lor... 


( Marathon.) 


FUGA PRIN PĂDURE 


Cântec desluşit ca un sobor de luceferi 
Sau ce freamăt liric se aude? 

Cetăţeni minusculi prin ierburile ude 
Cu spinări albastre au purces spre lună. 


Primăvara a răsturnat ochii căprioarelor 

In trupul cald şi moale al izvoarelor, 

Iar noaptea, după odihnă când vin, 

Unda s'o bea cerbii ca nişte prinți din plin, 


Prin rămurișul bogat al coarnelor revărsate, 
In apă întors, stelele gloanțe de aur le par: 
S'o tulbure cu botul nu 'ndrăznesc şi tresar, 
Pădurea gonind cu imaginea lunei pe spate. 


( Marathon.) 


CĂLĂTORIE 


Pe unda violetă a mărilor toride 

Cu arca-ne de vis spre legendar atol 
Ne-am limpezit privirea și sufletul în gol 
Sub ceruri sidefate de lirice Colchide. 


— 

Ne 'ntâmpinau tristeți bolnave şi arhaice 
In golfuri cu brumate lumini crepusculare 
Şi-argintul înghețatelor eşarfe selenare — 
Păreau ciudate zaruri orașele prozaice. 


Ne-a 'mpurpurat amurgul cu şerpi şi cu reptile, 
Frunzarele din pajişti au freamăte sub nori 
Şi 'n cernerea luminii albastrei aurori 

Am sărutat pământul peninsulei fertile. 


In zorii *'mbotociţi sub dungă de-anotimp 
Escadrele planau spre continente noi, 

Se proiecta lumina regescului convoi 
Spre piscul nemuririi şi albului Olimp. 


Areopag de lauri — cum scânteiază sorii! 
Ne ispiteau privirea chemând imaginar 
Sub alba strălucire a soarelui larvar 
Ostroave de luceferi și-Egeele de glorii. 


Talazuri violete se prelungiră, ca să 
Ne legene dorința pe melodii de flaut, 
Sub sbaterea luminii ciudatul Argonaut 
Visa că prinde 'n braţe berbecii de mătasă. 
( Marathon.) 


CIOBANII 


Ciobanii beau cu pumnii luna 
Ca mioarele redițe moldovene, 
Cu ţundra "n umeri de fag 
Şi opinci cu aţe de aur. 

Frumuseţea basmelor ca pe-un cojoc înflorit 
Năsdrăvani au purtat-o 'n inimă și brâu, 
Cu fluierul şi tutunul rusăsc, 

Rumenindu-și feţele în râu. 


Ploile nu i-au întristat, nicio fată 
Cu care să fi copilărit împreună 
Cu vântul ce bate din lună 
In vaduri apa desmierdată. 


In inimi toporaşi și isvoare, 
Mioriţa tragică — bolnavă la soare, 
Chipul de Dac şi sângele 'n care 
Svâcneşte-o nouă Românie Mare. 


Voi aţi furat stelele din pletele brazilor 
Şi soarele de pe zevelcile țării, 
Bursucii din cuibuşurile munților, 

De pe sânii fetelor diminețile rurale. 


Culegând roadele ogoarelor natale, 
Freamătul doinei, al nevestelor și pădurilor, 
Neliniştea plutelor spre toance şi baladele aspre, 
Voi, mă, culegătorii stelelor de pe Carpaţi! 

( Marathon. ) 


AMURGUL PLOPILOR 


Chipreși vestimentari cu sarmatici luceferi, 
De verzi agate drumul umbrească 

Lumina galbenă ca miezul de pască, 

Din crepuscul să se 'ntoarcă teferi. 

Ireală, orbita planetară 

Spre perigeu involți sateliți 

In punga mării arhaici amoniţi 
Fosforescent ascund lumină amară. 


Spre-acordurile verzi de codri şi navete 
Spre-Atlantice de vis și desmierdări astrale 
In golfuri de Americi virgine, sensuale, 
Deliciile cărnii suave să vă 'mbete. 


Golfuri indice, superbe latifundii polare, 
Mediterane albastre, cetăţi feniciene, 
Voevodesele apelor oprite în lene, 
Spăngile sudului în poeme solare, 


Mitici rapsozi şi-Oedipi virtuoși 

Vor cânta beatitudinile certe 

Şi destinul înflorit multiplicat în inerte 
Pajiști sub amurgul plopilor rOȘI, 


Oceanide, iedere, constelații de aur, 
Preaslăvind purpura ca o coapsă de fată — 
Şi din cutele cerului despăturit să răzbată 
Stele brumate pe mioriţarii din plaur. 

( Marathon.) 


NĂIERUL CĂTRE MARGARETA 


Infecta respiraţie de viţii citadine, 
Imensele balcoane cu glastre de păcate, 
Lasă-le în noaptea de aur şi agate 
Şi 'n continent de vis poftim cu mine. 

De marmoră roză portaluri şi verzuie 
Temple cu luceferi pe tâmple de azur, 
Vegetaţii siderale și dramatice Egee 'mprejur. 
Balsam de colori şi colonade ce sue 


Incolăcit ca spaima. Şerpi galbeni, reptile 
Cu solzi de aur, şi albăstrui lăstuni, 

Mierle 'n merii albi, fazani roșcaţi şi bruni, 
Ostroave de stridii, fantastice zambile, 


Izvoare de imagini, havuze, flori ventuze, 
Flaut în suave degete de meduze, 

Ingeri de sidef fâlfâind spre astre 

In continentul etericelor ovaţii albastre, 


Fotolii de azur şi catifea, leagăn de puf și de scamă, 
Poieni cu capre negre, lăute de poeme, 
Constelații culcate pe mări, galere, trireme 

Și dumbrăvi de sclave, — iată ce te chiamă! 


Escadre de vis pe mări imaginare 
Pendulând planetar polifonele harfe 

Sub cer multiplicat de aeriene eșarfe 

Ce eclipsându-şi rostul fără noi, dispare... 


( Afarathon. ) 

NOCTURNĂ 


Ziua de mult s'a sfârşit în cel mai murdar cartier 
Cu fete ce dorm îmbrăţişate în patul prea strâmt, 
Cerul cu obrazul s'a apropiat de pământ 
Şi "n atitudinea asta cerul nu mai e cer. 


Noaptea s'a prelins ca o trenă de val. 

In vârful brazilor imaginari lângă stele 

(Se joacă piticii albaştri cu ele). 

Un duh a trecut și cerul s'a înălțat pontifical. 


In liniştea asta rodesc țarinile României și cresc copacii, 
Izvoarele se încălzesc în cuibușurile moi, 

Pe dealuri sublunare pasc iepurii trifoi 

Şi 'n vale dela un suflet de poet se bat dracii. 


Nu-i nicio adiere. Cum stă singur afară — 

De departe, de foarte departe, 

S'aud cântăreţi cu mandolinele sparte 

Venind de sub pământ, prin cer, prin noaptea clară 


Şi deodată ca o insulă în târgul de lut 
Dinspre logodnica lui ascuțit 

Un cocoș zorii ca pe nişte Gali i-a vestit 
Şi tăcerea s'așternu din nou ca la 'nceput. 


Numai în sufletul poetului la hotar 
Intre melancolia de ieri și năzuinţa de azi 
Ca o plasă de păianjeni uriași între brazi 
Intrebările se ridică și răsuflă ca marea spre țărmuri 
[de var. 
( Marathon.) 

TOAMNA MĂ MUT LA ORAȘ 


Toamna mă mut la oraș din pădure. 
In sălbătăcie drumurile's rele. 

Merg în trăsură cu poemele mele 
Mici la răsuflet, cu blănuri de viezure. 


Acolo terasele sunt mici ca niște salbe 

Şi când plouă n'are pantă vântul; 

Nu simt cleios sub pantofi pământul, 
Stelele regilor în târg sunt mult mai albe. 


Seara, după ploi, la promenadă 
Sorb temperatura văsduhului ud 
Şi norii îi 'ncalecă Avarii spre Sud 
Peste imensa cerului baladă. 


Număr stelele iconarilor și 'ngheţ 

Până-i ciorchine găinușa 'n pădure. * 

Acasă desfăcam păpuşoiu. Acuma merg să fure 
Flăcăii mere dulci; bat luna 'n pădureţ. 


La amiaz năvălesc prepelițele dela şcoală, 
Elevele subțiri cu ghiosdane "'nspre casă, 

Pe sub soarele plictisit (ca un șorţ) — de mătasă — 
Frumuseţea lor ca fața lunei-i goală. 


Din vitrine imense lumina curge "n stradă, 
Pe uliţi strâmte cu muzică variată, 

La crâșme periferice cu o singură fată 
Noaptea cad stele, că n'are ce să cadă. 


( Marathan.) 

NARCOZĂ 


Frumuseţea Mariei pe masa de-operaţii. 
Prejudecăţile vârstei adorm 

Sub baldachinul somnului enorm 

La un loc cu pachetul de nervi şi sensaţii. 


Castitatea ca un potir se deschide 
_Intr'o pajiște de catifea şi mătasă. 
' Carnea adormi albă şi grasă 

Sub mânile-asistenţilor, livide. 


Coapsele nu dansează erotic 

Şi mânile nu cresc flori în minuni 
In jurul colinelor sânilor bruni, 
Cuprinși de-un verde somn narcotic, 


Frumuseţea Mariei multiplică un vis 
In continentul fără țărmuri calde 
Sub un cer de safir și smaralde... 
Pântecele ca un sac s'a deschis. 


Pudoarea şi-a găsit împietrire. 

I-au înghețat pe retină pleoapele. . . 
Picioarele svelte și suple de-aproape le 
Mângâie 'n genunchi iubire. 


( Marathon.) 

IN MEMORIAM 


Rapsozii Heladei sub ceruri îndelung ultragiate, 
prinți inchizitoriali în Indochine de lotus şi ceai, 
concilii dramatice sub turle răsucite albastru, 
milenii abordate 'n anarhii doctrinare. 


Ignaţiu de Loyola, iconoclast subţire, 
sub rigorile dogmei crispat ca o stemă, 
pe algele versului fără nimb rătăceşte 
ca un golf expulzat pe-o hartă utopică. 


(Inedită,) 


FATA VOEVODULUI SE CULCĂ 


Domnița condurii mici ca un pahar 
îi aruncă și, desvelindu-și picioarele, 
le acoperi cum acoperă soarele 

pădurile de aur, de bronz şi de var. 


Domnița doarme. Aţi văzut-o în vis, 
frumusețea cum e de deplină, 
chipul suav, par 'că scris 

cu penel de argint şi lumină. 


Şuviţe părul pe frunte, 
ochi cu negre sprâncene, 
dese, prelungi și mărunte. — 
Somnul frumos ca o lene. 
( Inedită.) 

PERȘII 


Cântaţi, harfe stelare, rapsozi împăunaţi cu steme, și crai, 
cum a fost seara de limpede înainte de luptă, 

Grecii înalți pe țărm, cu ochii ageri și fața suptă, 
cum cercetează marea ca o herghelie de cai. 


lată cum se apropie de țărm ca o negură aspră și deasă 
pe apele frământate de biciu şi de supremă revoltă. 
Perşii nebuni, cum se clatină noaptea pe boltă, 

cum sub lună-i leagănă marea şi să se 'ntoarcă nu-i lasă; 


iată Perșii nebuni cum vin pe 'marmate corăbii, 
cum încalecă marea de neastâmpăr fierbinte, 
cum Grecii înalți ca o pădure de stâncă înainte 
le stau şi inima le-o prind în ascuţişuri de săbii. 


Tată acuma Grecii subțiri crescând peste domesticitele ape 
către Perșii nebuni cu lăncile 'ntinse spre piept, 

cu trireme ca un iureș de delfini, cum drept 

înainte pornesc și de vasele Perșilor îndată's aproape. 


Perşii nebuni, de imaginea Elinilor loviți, 

se prăbușesc, se întorc, aleargă ca lupii de mare, 
navele se desfac, trufia 'n fundul Egeei dispare 

şi ei fug spre Egipt, spre Asia Minoră, spre Sciţi... 

Atunci, marea Heladei din urmă cu ciudă 
apele ridicându-şi ca o nebunie aleargă 
după ei, să-i înghită, să-i culce, să-i șteargă, 
de lașitatea lor zeii din Răsărit să n'audă. 


Grecii înalți şi subțiri intră cu triumf în cetate; 

marea se ridică, marea bolborosește, marea înjură 

şi de pe mal din când în când câte-un Persan de fură, 

iarăși la mal îl aruncă, după ce "n adânc de toate 
[pietrele-l bate. 


(Înedită.) 


CUPRINSUL 


Câteva cuvinte limuritoare .. . .... 
ODO ee ae ee pe 


Gh. Antonovici: 


Moastide seară . .. . . 

Mfrenie a, e a. - - e mp e o 
Drum de nord 

Preludiu bucolic . ... .... 

Psalmodie pluvială ........ 

Stihul frunzelor de toamnă . 
Culegător de spice ....:. 


Traian Chelariu: 


ARIA ADE e e e. 
BAnivorsate . mem e o a a e e... - = 


Tristie de după-amiază . . . . . . . . cc... .. 
Socor ga fe e e... .. 
Doi va e de e aa. . .. ... GREI si at cra a Faară 
E N m o... i Ea E ea a ea 

